
I Lepoglava se odlučila za sustavno gospodarenje energijom 


ENERGETSKA POVELJA 


S ciljem primjene modela 
sustavnog gospodarenja ener- 
gijom i održivoga upravljanja 
energetskim vrijednostima 
na lokalnoj i regionanoj razi- 
ni, Fond za energetsku učin- 
kovitost Republike Hrvatske 
u suradnji sa svih 20 županija 
i sa 127 gradova provodi pro- 
jekt Energetske učinkovitosti. 
U projekt, koji podrazumijeva 
opredjeljenje grada ili župa- 
nije da će na svom području 
provoditi politiku energetske 
učinkovitosti, nastojati uvesti 
korištenje obnovljivih izvora 
energije te aktivno promica- 
ti održivi razvoj, uključila se i 
Lepoglava. 

Što bi provođenje progra- 
ma u Lepoglavi značilo, može 
se naslutiti i iz provedenih 
studija. One su pokazale da, 
primjerice grad s oko 50 ti- 
suća stanovnika, godišnje 
troši oko 10 milijuna kuna na 
troškove energije. Ukoliko ta- 
kav grad i njegovi stanovnici 


primijene jednostavne mjere 
štednje, poput ulaganja u bo- 
lju izolaciju, zamjenu žarulja i 
nove sustave grijanja u škola- 
ma, vrtićima, muzejima i bol- 
nicama, može se na godišnjoj 
razini uštedjeti do 1.500,000 
kuna. Upravo takve mjere, 
kojih bi se trebale pridržavati 
jedinice lokalne uprave koje 
su prihvatile projekt, propi- 
sane su projektom Sustavnog 
gospodarenja energijom koji 
je na nacionalnoj razini kre- 
nuo 2007. godine. Županije i 
gradovi za uključivanje u ovaj 
projekt primili su Energetske 
povelje. 

Gradonačelniku Lepoglave, 
Marijanu Škvariću Energetsku 
povelju je na prigodnoj sve- 
čanosti, održanoj sredinom 
travnja u Varaždinu, predao 
voditelj projekta “Poticanje 
energetske efikasnosti u Hr- 
vatskoj“ doktor Zoran Mor- 
vaj. 


Zasvijetlila tisućita 
svjetiljka gradske javne rasvjete 


Početkom veljače na po- 
dručju Grada Lepoglave za- 
svijetlila je tisućita svjetiljka 
javne rasvjete. Dogodilo se to 
U Višnjici prilikom puštanja u 
radnovog kraka javne rasvjete 
na relaciji Križanci - Zolmani. 
Tom je prilikom zasvijetlilo 18 
novih rasvjetnih tijela među 
kojima i ona tisućita svjetiljka 
čime je na simboličan način 
obilježena uspješna realizaci- 
ja dijela programa izgradnje 
komunalne infrastrukture, 
odnosno širenje javne rasvje- 
te na cijelo gradsko područ- 
je. Puštanja u rad navedenog 
kraka javne rasvjete, za čiju 
su izgradnju iz gradskog pro- 
računa izdvojene 23 tisuće 
kuna, nazočio je gradonačel- 
nik Marijan Škvarić koji je tom 


prilikom istaknuo da će se s 
realizacijom programa  šire- 
nja javne rasvjete po cijelom 
gradskom području nastaviti i 
tijekom ove godine. Pri tome 
će mnogo toga ovisiti i o dina- 
mici kojom Hrvatska elektro- 
privreda obavlja rekonstruk- 
ciju niskonaponske mreže, 
budući da je to jedan od pre- 
duvjeta za postavljanje novih 
rasvjetnih tijela. S ciljem šire- 
nja javne rasvjete, na posljed- 
njoj su sjednici Vijeća Grada 
Lepoglave u okviru Programa 
izgradnje i tekućeg održava- 
nja komunalne infrastruktu- 
re u 2009. godini, prihvaćeni 
prijedlozi potreba proširenja 
javne rasvjete po gradskim 
mjesnim odborima. 


U KRUPNOM PLANU 

Ulaganja u Poduzetničku zonu 


Gotovo 6 milijuna kuna 
proračunskih sredstava uložio 
je do sada Grad Lepoglava, po- 
čevši od 2003. godine kada je 
pokrenut projekt uređenja le- 
poglavske Poduzetničke zone, 
u njeno opremanje. Najveći 
iznos, oko 3 milijuna i 200 ti- 
suća kuna, utrošen je za otkup 
potrebnog zemljišta, oko 2 mili- 
juna i sto tisuća kuna izdvojeno 
je za izgradnju infrastrukture, 
prije svega elektroenergetske, 
vodovodne i plinske mreže te 
cestovne infrastrukture, dok je s 
gotovo 700 tisuća kuna financi- 
rana izrada projektne dokumen- 
tacije. 

Cjelokupni prostor  predvi- 
đen za uređenje Poduzetničke 
zone u Lepoglavi, prostire se 
na površini veličine 55 hektara 
smještenih uz lepoglavsku za- 


obilaznicu. Do sada je u okviru 
Faze 1 komunalno uređeno 16 
hektara, od čega je 10 hekta- 
ra zauzeto i na njima se od- 
vija gospodarska djelatnost. 
Preostalih 6 hektara uređenog 
prostora Poduzetničke zone je 
slobodno. Nakon skorog parce- 
liranja bit će spremno za podu- 
zetničko ulaganje. U okviru faze 
2, nazvane JUG 1, priprema se 
izrada projektne dokumentacije 


potrebne za izgradnju komunal- 
ne infrastrukture za novih oko 4 
hektara Poduzetničke zone. Sa 
završetkom te faze ukupno ras- 
položiva površina za ulaganja 
u lepoglavskoj Poduzetničkoj 
zoni povećala bi se na oko 20 
hektara. Ostatak prostora zone, 
gotovo 33 hektara, s obzirom na 
veličinu ulaganja, uređivao bi 
se postupno narednih godina u 
nekoliko etapa. 


Gradski laureati 


Plaketa za životno djelo 
- ZVONIMIRU RODEKU POSTHUMNO 


Na svečanoj sjednici Grad- 
skoga Vijeća i Poglavarstva, 
održanoj uz blagdan Bezgreš- 
nog začeća Blažene Djevice 
Marije i dan grada Lepoglave, 8. 
prosinca 2008. godine, zasluž- 
nim pojedincima i ustanovama 
dodijeljena su javna gradska 
priznanja. 

Priznanje za životno djelo, 
postuhumno je dodijeljeno za- 
služnom pedagoškom djelatni- 
ku, Zvonimiru Rodeku, osobi 
koja je cijelim svojim bićem 
živjela za školu, mjesto, širu 
društvenu zajednicu, kao i za 
svoju obitelj. Nije bio pasivni 
promatrač zbivanja i promjena; 
nije dopustio da određene stva- 
ri prolaze mimo njega, nego je 
bio aktivni sudionik svega, ma 
gdje se našao jer je znao da je 
najgore mirno promatrati nije- 
ma sela i prazne škole. Zvonimir 
Rodek bio je predsjednik DVD-a 
Žarovnica, organizator tečajeva 
šivanja nakon čega su se pola- 
znici mogli zaposliti u tekstilnoj 
industriji, pokretač elektrifika- 
cije na području Donje Višnjice, 
kao i gradnje učiteljske stambe- 
ne zgrade. Bio je i predsjednik 
Mjesnog odbora Kamenica, taj- 
nik a zatim i predsjednik DVD-a 
Kamenica, osnivač samostalne 
čete izviđača “Anka Ivić" i po- 
kretač učeničkog zadrugarstva. 
Uključio se i u izgradnju komu- 
nalne infrastrukture na područ- 
ju Kamenice. Zvonimir Rodek 
zadužio je ovaj kraj ne samo 
kao pedagog- učitelj, nego i kao 
čovjek koji je imao viziju koji je 
znao da su škole centar života u 
svakom mjestu i čuvar života u 
njemu. 

Za iznimna dostignuća u 
proteklom jednogodišnjem 
razdoblju Plaketu grada Lepo- 
glave primio je Tomo Rešetar, 


višestruko odlikovan hrvatskih 
branitelj, predsjednik Udruge 
privatnih  šumovlasnika  “Ke- 
sten" na kojoj funkciji je svojim 
nesebičnim angažiranjem, inici- 
jativama i upornošću, osobnim 
doprinosom pridonio ugledu 
udruge, članova, građana i gra- 
da Lepoglave. Tomo Rešetar, 
inicijator je i osnivač prve spe- 
cifične udruge u Varaždinskoj 
županiji, tj. Kuburaškog društva 
“Glasna kubura“ Kamenica - Le- 
osnivanja 2006. godine. Svoj 
doprinos u javnom životu Tomo 
Rešetar iskazuje i kroz djelova- 
nje u braniteljskim udrugama, 
lovačkom društvu, te angažira- 
njem i rješavanjem komunalnih, 
socijalno-humanitarnih i drugih 
pitanja od interesa i potreba 
sredine u kojoj živi. 

Dobitnik gradskog Priznanja 
je i Agencija za razvoj Varaž- 
dinske županije AZRA i njen 
direktor Emil Tkalec, kojima je 
Plaketa grada Lepoglave dodije- 
ljena za doprinos ugledu i pro- 
mociji Grada Lepoglave u zemlji 
i inozemstvu. Tvrtka je to koja 
je stvorena da bi služila javnim 
interesima. Suradnja AZRA- e i 
Grada Lepoglave traje od osni- 
vanja agencije za razvoj tako da 
su u gradu implementirani mno- 
gi projekti, “FOR plan“, “TCIC“, 
Projekt ukupnog razvitka grada 
Lepoglave, Strategija gospodar- 
skog razvitka, samo su neki od 
programa. Svi oni odrađeni su u 
zacrtanom opsegu, a sve uz veli- 
ku i profesionalnu pomoć AZRI- 
NIH djelatnika 


Za doprinos ugledu i promo- 
ciji Grada Lepoglave u zemlji 
i inozemstvu, Plaketu grada 
Lepoglave primio je i Dragu- 
tin Jamnić, izvorni kipar koji 
više od 30 godina svojim ruka- 


ma oživotvoruje fosilni hrast, 
udahnjuje život, dušu i pokret 
svakom komadu drveta koji mu 
dođe pod ruku, a povremeno i 
viničkom kamenu i glini. Česti 
je sudionik dobrotvornih akci- 
ja, te se ističe u humanitarnom 
radu. Kao zanimljiv i samosvo- 
jan pučki animalist, zaokupio je 
pozornost šire likovne publike, a 
također i likovnih kritičara. Su- 
djelovao je na stotinjak skupnih 
izložbi diljem Lijepe Naše, ali i 
u inozemstvu, uvijek ponosno 
promovirajući Grad Lepoglavu i 
sredinu koja ga okružuje. Poma- 
že aktivno svaku kulturnu ak- 
ciju u rodnom kraju i pokušava 
spasiti i popularizirati osobitost 
svoga kraja,naročito lepoglav- 
sku čipku koja ga je pratila na 
nizu samostalnih izložaba. 

Plaketu grada Lepoglave, za 
doprinos ugledu i promociji Gra- 
da Lepoglave u zemlji i inozem- 
stvu primilo je i Dobrovoljno 
vatrogasno društvo Lepoglava 
uz 110 obljetnicu kontinuirano- 
ga rada na dobrobiti i sigurno- 
sti građana Lepoglave i njihove 
imovine. Društvo broji oko 120 
članova od čega je 30-tak ope- 
rativnih vatrogasca. Posebnu 
pažnju Društvo pridaje radu s 
mladim naraštajima što je zalog 
svijetle budućnosti vatrogastva 
u gradu Lepoglava. Također se 
velika pažnja pridaje osposo- 
bljavanju članova Društva da bi 
taktička i operativna spremnost 
Društva uvijek bila na najvišem 
nivou. Društvo širi ideje dobro- 
voljnog vatrogastva i van grani- 
ca Lijepe Naše, o čemu svjedoče 
bratska dobrovoljna vatrogasna 
društva iz susjednih republika; 
Slovenije i Austrije. Članovi 
Društva aktivno sudjeluju na ra- 
znim vatrogasnim natjecanjima 
i memorijalima. 

Važne odluke donosene konsenzusom 
Vijeću ocjena 
"VRLO DOBAR" 


Stupanjem na snagu Odluke 
Vlade Republike Hrvatske o 
raspisivanju izbora za članove 
predstavničkih tijela jedinica 
lokalne i regionalne (područ- 
ne) samouprave, 15. travnja 
prestao je i mandat vijećnici- 
ma Gradskoga Vijeća Lepogla- 
ve. Na kraju aktualnog man- 
data, o radu Vijeća razgovarali 
smo s njegovim predsjedni- 
kom Robertom Mačekom. 

Gospodine Maček, kakav 
je bio rad Gradskoga vijeća u 
proteklom mandatu? 


RM: Generalno mogu reći do- 
bar i plodonosan. U protekle če- 
tiri godine mandata sastali smo 
se ukupno 39 puta, te donijeli 
niz odluka i programa od zna- 
čaja za Grad Lepoglavu. Moram 
istaći i svoje zadovoljstvo što 
smo doista sve odluke donijeli 
u tolerantnoj atmosferi, brinu- 
ći za zaštitu interesa građana i 
Grada Lepoglave. Gradsko vije- 
će Grada Lepoglave u suradnji 
s Gradskim Poglavarstvom kroz 
ove četiri godine, realizacijom 
mnogih projekata učinilo je da 
je Grad Lepoglava danas mjesto 
na koji građani s pravom mogu 
biti ponosni. 

Ono što na neki način najbo- 
lje opisuje rad Gradskoga vijeća 
Lepoglave je zapravo velika slo- 
ga. Usudim se reći da su sve, za 
žitelje Lepoglave najvažnije od- 
luke, donesene konsenzusom. 

Možete li se prisjetiti oko 
koje odluke je bilo najviše 
usuglašavanja? 

RM: Kao što sam već naveo 
na sjednicama je uglavnom vla- 
dala tolerantna atmosfera. No, 
ovom bih se prilikom prisjetio 
naše 16. sjednice u mandatu i 
odluke o formiranju Turistič- 
ke zajednice Sjeverno zagorje. 
Najveći prijepor bio je zbog uki- 
danja Turističke zajednice Gra- 
da Lepoglave i samog sjedišta 
turističke zajednice Sjeverno 
zagorje koje je prema statutu 
postao Ivanec. Odluka je ipak 
donesena većinom glasova, ali 
mogu istaknuti da su protiv ove 
odluke glasovali i vijećnici vla- 
dajuće koalicije i vijećnici opor- 
be. Kad već govorim o toj odluci, 
sada nakon dvije godine, mogu 
istaknuti i svoje osobno mišlje- 
nje da smo možda u donošenju 
takve odluke pogriješili. Naime 
mišljenja sam da Turistička za- 
jednica Sjeverno Zagorje ipak 
nije opravdala svoj osnutak. 

Kakva je bila suradnja sa, 
uvjetno rečeno višim instan- 
cama, Županijom, Ministar- 
stvima, Vladom, pa i Europ- 
skom unijom, s obzirom da je 
Grad Lepoglava zapravo po- 
znat po uspješno provođenim 
projektima  financiranim iz 
pretpristupnih fondova EU. 

RM: Generalno gledajući do- 
bra i uspješna. Mogu istaknuti 
da smo posebno dobru “surad- 
nju u ovom četverogodišnjem 


IZBORI 2009. 


mandatu imali s Vladom Repu- 
blike Hrvatske i njezinim mini- 
starstvima. Upravo zahvaljujući 
takvoj suradnji Gradu Lepoglava 
darovana je zgrada “stare am- 
bulante“ s dvorištem vrijedno- 
sti više od 2 i pol milijuna kuna. 
Grad Lepoglava dobro će znati 
iskoristiti ovaj prostor, budući 
da je on namijenjen budućem 
“Eko muzeju čipke i čipkarstva“. 

S državne razine, točnije pu- 
tem Ministarstva gospodarstva, 
rada i poduzetništva, dobi- 
vena su sredstva u iznosu od 
1.200.000,00 kuna za izgradnju 
infrastrukture u našoj Poduzet- 
ničkoj zoni. Ministarstvo mora, 
turizma, prometa i razvitka su- 
financiralo je projekte moderni- 
zacije cestovne infrastrukture u 
iznosu od 2.200.000,00 kuna. 
Fond za razvoj i zapošljavanje 
doznačio je 500.000,00 kuna za 
izgradnju kanalizacije i nogo- 
stupa u Kamenici, te 300.000,00 
kuna za izgradnju nogostupa 
u Višnjici. Ministarstvo regi- 
onalnog razvoja, šumarstva i 
vodnog gospodarstva dodijelilo 
je 200.000,00 kuna za moderni- 
zaciju i rekonstrukciju cestovne 
infrastrukture, te 3.843.000,00 
kuna za zajedničko izvođenje 
radova na projektu odvodnje i 
zbrinjavanja otpadnih voda. Ne 
smijem zaboraviti ni da je na- 
vedeno ministarstvo izdvojilo 
1.659.200,00 kuna za Program 
dogradnje i adaptacije Osnovne 
škole “Ante Starčevića" u Le- 
poglavi što je prvi puta u četr- 
desetogodišnjoj povijesti da se 
navedeni objekt škole obnavlja 
i rekonstruira. Navedeni projekt 
trebao bi biti realiziran tijekom 
ove godine. Bilo je još tu proje- 
kata koji su uspješno provedeni 
zahvaljujući suradnji s držav- 
nim institucijama. Spomenimo 
i opremanje nove Gradske knjiž- 
nice s 200.000,00 kuna dobive- 
nih od Ministarstva kulture. Ta- 
kođer mogu istaknuti da je Grad 
Lepoglava svojim kvalitetnim 
programima uspio realizirati i 
niz projekata iz predpristupnih 


fondova EU, od kojih je najzna- 
čajniji svakako projekt Turi- 
stičko kulturno informativnog 
centra na koji lepoglavčani s 
pravom mogu biti ponosni. Još 
bih istaknuo i dobru suradnju 
s Županijskom upravom za ce- 
ste, s kojom smo surađivali na 
rekonstrukcijama županijskih 
cesta i izgradnji nogostupa,a 
tijekom ove godine trebali bi 
realizirati i zajednički projekt 
izgradnje rotora u Žarovnici te 
projekt uređenja autobusnih 
ugibališta. 

Kada biste sada na kraju 
mandata, onako školski ocje- 
nom od 1 do 5, ocjenjivali rad 
Gradskoga Vijeća Lepoglave, 
koju biste ocjenu dali i zbog 
čega? 

RM: Nisam profesor pa je to 
dosta teško ocijeniti. Mislim 
da svi zajedno zaslužujemo vrlo 
dobru ocjenu. Naime sve odluke 
donosili smo u korektnoj atmos- 
feri, mnogi vijećnici su se istica- 
li svojim zalaganjem, ne samo u 
radu Gradskoga Vijeća, već i an- 
gažmanom u raznim odborima i 
udrugama kroz koje su pak re- 
alizirani projekti izuzetno zna- 
čajni za sam Grad Lepoglavu. 
No mjesta za poboljšanje svoga 
rada i angažmana i u Gradskom 
Vijeću uvijek ima, pa je i stoga 
ocjena vrlo dobar. 

Kakva je bila suradnja sa 
stranačkim i koalicijskim ko- 
legama, ali i oporbom u Grad- 
skom Vijeću? 

RM: Pa i iz rezultata postignu- 
tih u ovom četverogodišnjem 
mandatu, vidljivo je da je surad- 
nja bila i više nego dobra, na za- 
vidnom nivou, i to sve zbog do- 
brobiti grada Lepoglave i njenih 
građana. Na korektnoj i plodo- 
nosnoj suradnji posebice se evo 
moram zahvaliti svim članovima 
Gradskoga Vijeća, članovima 
Gradskog Poglavarstva, djelat- 
nicima Jedinstvenog upravnog 
odjela i predstavnicima brojnih 
udruga s kojima smo surađivali. 


svibanj 2009. | 3 


ŠKVARIČU JOŠ 
JEDAN MANDAT 


Dosadašnji gradonačelnik 
Marijan Skvarić obnašat će tu 
funkciju i u sljedećem četve- 
rogodišnjem mandatu. Tako 
su na loklanim izborima, održa- 
nim 17. svibnja odlučili građani 
Lepoglave. Na izbore je izašlo 
48,23 % birača od njih ukupno 
6.794 upisana u biračke popise. 

Marijanu Škvariću kao kandi- 
datu HNS-SDP-HSU za lepoglav- 
skoga gradonačelnik i njego- 
vom zamjeniku Alojzu Gredelju 
povjerenje za naredni mandat 
iskazalo je 69,59 % birača, dok 
su njihovi protukandidati, Ro- 
bert Maček za gradonačelnika 
i Alojz Špičko za njegovog za- 
mjenika, dobili ukupno 28,74 % 
glasova. 

Građani su na lokalnim izbori- 
ma birali i 15 članova budućega 
gradskoga vijeća. Prema priku- 
pljenim glasovima najviše vi- 
jećnika, njih 10, dat će koalicija 
HNS-SDP-HSU, 4 vijećnika bit će 
s koalicijske liste HDZ-HSP, te 
jedan nezavisni vijećnik iz Ne- 
zavisne gradske liste. 


Iako će se točan saziv grad- 
skoga Vijeća Lepoglave u man- 
datu 2009.-2013. znati tek ti- 
jekom konstituiranja Vijeća, u 
budućem sazivu najvjerojatnije 
će biti: 

e  sliste HNS-SDP-HSU: 
Zorislav Rodek (Kamenica), Si- 
niša Štefičar (Vulišinec), Zlatko 
Hehet (Gečkovec), Ivan Pintarić 
(Višnjica Gornja) Ružica Kučar 
(Lepoglava) Josip Paljak (Lepo- 
glava) Marija Ribić (Lepoglava 
)Stjepan Kapustić (Kamenički 
Vrhovec), Predrag Maček (Ža- 
rovnica), Stjepan Črepinko (Ža- 
rovnica) 

*  sliste HDZ-a: 


Robert Maček (Kamenica) Alojz 
Špičko (Lepoglava) Stjepan 
Prašnički (Zlogonje) Stjepan 
Cerovečki (Lepoglava) 
* s NEZAVISNEliste: 


Željko Loparić (Lepoglava). 


Posljednja sjednica Vijeća 
Grada Lepoglave u dosadaš- 
njem sazivu održna je 8. trav- 
nja. Zbog skorih lokalni izbora, 
uslijedilo je njegovo raspušta- 
nje i prestanak trajanja man- 
data dosadašnjim članovima 
Vijeća. Na sjednici, simbolično 
održanoj u prostoru Turističko 
kulturno informativnog cen- 
tra, među posljednjim odluka- 
ma koje su vijećnici donijeli, 
bilo je prihvaćanje Izvješća 
o izvršenju Proračuna Grada 
Lepoglave za 2008. godinu te 
odluka o raspodjeli ostvare- 
nih viškova. U tom se izvješću 
navodi da je na prihodovnoj 
strani tijekom protekle godine 
realizirano gotovo 100 posto 
planiranog priljeva sredsta- 
va. S druge strane, na poziciji 
rashoda i izdataka, utrošeno 
je oko 30 milijuna i 700 tisuća 
kuna štoje 3 milijuna i 800 ti- 
suća kuna manje od planirano- 
ga utroška. Ušteđena sredstva, 
sačuvana 


POSLJEDNJA SJEDNICA 
GRADSKOG VIJECA 
U DOSADASNJEM SAZIVU 


manjom potrošnjom, odlukom 
članova Vijeća utrošit će se za 
dodatni razvoj gospodarstva, 
za realizaciju komunalnih pro- 
grama te za jačanje društvene 
komponente u Gradu Lepogla- 
vi. Uz prihvaćanje navedenog 
izvješća, članovi Vijeća prihva- 
tili su 1 Program izgradnje i te- 
kućeg održavanja komunalne 
infrastrukture u 2009. godini. 

Sjednica je završila zahva- 
lom predsjednika Vijeća Ro- 
berta Mačeka vijećnicima na 
njihovom radu i tolerantnoj 
atmosferi na svim sjednicama. 
Zahvalama i čestitkama pri- 
družio se i gradonačelnik Ma- 
rijan Skvarić koji je istaknuo 
da je u protekle četiri godine 
u Gradu Lepoglavi ostvaren 
veliki komunalni, društveni i 
gospodarski napredak zahva- 
ljujući i radu ovog Vijeća. 

DE sjednica, kojoj su 
nazočili i članovi Poglavartsva, 
iskorištena je za zajedničko 
fotografiranje. 

Zaprešićka Kenda startala je s proizvodnjom u bivšoj Tvornici 


namještaja Lepa 


POSAO SAČUVALO 
STOTINU LEPINIH 
DRVOPRERAĐIVAČA 


Željko Kenda: Sve što smo 
dosad učinili pokazuje da oz- 
biljno kanimo kupiti Lepu 

Temeljem ugovora o zaku- 
pu svih proizvodnih pogona, 
kapaciteta i opreme sad već 
bivše Lepe, koji je zaključen 
za razdoblje od 12. siječnja 
do 31. prosinca ove godine, 
u ponedjeljak, 12. siječanja, u 
lepoglavskoj tvornici drvnog 
namještaja počela je proi- 
zvodnja pod “palicom“ novog 
gazde, moćne tvrtke Kenda 
iz Zaprešića. Da bi spriječio 
potpuno gašenje proizvod- 
nje i odlazak radnika na ulicu, 
odluku o davanju u zakup ci- 
jele imovine i opreme Lepe, 
u kojoj je 30. lipnja lani zbog 
blokade žiroračuna otvoren 
stečaj, donio je Odbor vjerov- 
nika. lako zakupac najavljuje 
da će na svaki način nastojati 
sačuvati naziv i brend Lepe, 
koji je u drvoprerađivačkoj 
struci desetljećima poznat 
(tvornica je, bivša Penkala, 
počela poslovati još daleke 
1927. godine), od 12. siječnja 
Lepa posluje pod novim nazi- 
vom —Knite d.o.o. 


proizvodnja 
je startala s 
ukupno 101 
radnikom 


Premda su prvobitne najave 
bile da će posao u novoj tvrtki 
naći 80-ak, uglavnom proi- 
zvodnih radnika, proizvodnja 
je startala s ukupno 101 rad- 
nikom, što su na prvom sa- 
stanku sa zakupcem Željkom 
Kendom i novim direktorom 
Nenadom Gojkovićem, po- 
zdravili i stečajni upravitelj 
Lepe Želimir Uršulin i lepo- 
glavski gradonačelnik Marijan 
Škvarić. 

- Svi radnici su s novom 
tvrtkom potpisali su ugovore 
o radu na određeno vrijeme. 
Od ukupno 153 radnika, 28 
ih je zbrinuto na Zavodu za 
zapošljavanje uz naknadu do 
mirovine. Ostali su dobili ot- 
kaze, s time da je šest od njih 
bilo zaposleno na određeno 
vrijeme. Sto i jedan radnik 
potpisao je s Kniteom ugovor 
o radu na određeno vrijeme. 
"Mislim da je nastavak proi- 
zvodnje najbolje moguće rje- 
šenje za Lepu, tim više što je 
U tvornici restrukturiranje već 
trebalo početi“ — izjavio je Ž. 
Uršulin. Što se tiče tvornice u 
stečaju, najavio je da će na pr- 
vom ročištu biti donijeta odlu- 
ka ounovčenju njene imovine, 


odnosno, da se radi namirenja 
potraživanja vjerovnika proda 
sva Lepina pokretna i nepo- 
kretna imovina. 


Hoće li imovinu Lepe ku- 
piti zaprešićka tvrtka? - pitali 
smo novog vlasnika. 

- Sve što smo dosad učinili 
pokazuje da nam je upravo to 
krajnji cilj. lako ćemo zadrža- 
ti sveukupno Lepino vanjsko 
tržište, činjenica je da preko 
Kende Lepa dobiva novu mo- 
gućnost plasmana svoje stoli- 
čarske proizvodnje. Napravili 
smo analizu i utvrdili da je u 
načinu proizvodnje nužan ra- 
dikalan rez i specijalizacija za 
proizvodnju određenih grupa 
proizvoda, zato što je prijašnji 
asortiman bio preširok. U cilju 
specijalizacije, prijašnjih sto- 
tinjak tipova stolaca smanjili 
smo na tridesetak, ali ćemo 
povećati proizvodnju unutar 
tih serija. Činjenica je da Lepa 
kao Lepa nema budućnosti, 
ali ito da su preko Kende tvor- 
nici otvorene široke moguć- 
nosti plasmana, jer upravo je 
Kenda generator udruživanja 
drvne industrije. Plaće rad- 
nika zadržat ćemo na razini 
dosadašnjih te ih regulirati 
kolektivnim ugovorom — po- 
ručio je vlasnik Željko Kenda, 
te izrazio zadovoljstvo što su 
u Lepoglavi naišli na suradnju 
i potporu svih struktura, od 
gradonačelnika i gradskih vla- 
sti do stečajnog upravitelja. 

Gosti su potom obišli pogo- 
ne, u kojima je u novoj organi- 
zaciji startala proizvodnja. 

- Uoči početka proizvodnje 
u organizaciji Knite, pogoni su 
posve očišćeni. Iz njih su izne- 
sene nevjerojatne količine 
otpada, drveta, starih zaliha 
i metala. Tvornicu smo, prije 
svega, htjeli očistiti da vidimo 
što je višak i čime raspolaže- 
mo, da bismo mogli krenu- 
ti u reorganizaciju strojeva 
- kazao je prilikom obilaska 
pogona novi direktor Nenad 
Gojkovic. 

Zadovoljstvo činjenicom 
da je u Lepi sačuvano stotinu 
radnih mjesta izrazio je i gra- 
donačelnik Marijan _Škvarić, 
kazavši da je Grad dosad imao 
razumijevanja za probleme 
Lepe, idajeinadalje spreman 
pomoći tvornici određenim 
subvencijama. (ljr) 

UČENICI AUTOBUSOM I DALJE BESPLATNO 


Ulaganje u mlade koji osigu- 
ravaju budućnost grada, jedna 
je od temeljnih odrednica Gra- 
da Lepoglave. Stoga i ne čudi 
odluka koja je znatno potpo- 
mogla kućni budžet obiteljima 
lepoglavskih srednjoškolaca. S 
početkom drugog polugodišta 
tekuće školske godine, nakon 
što je recesija uvelike pokucala 
na državna vrata, Ministarstvo 
prosvjete i športa RH, izvijestilo 
je učenike da će u drugom obra- 
zovnom razdoblju podmirivati 
samo trošak prijevoza srednjoš- 
kolaca u željezničkom prijevo- 
zu, ako je on moguć. Do tada je, 
prema odabiru srednjoškolaca 
plaćala i autobusni i željeznički 
prijevoz. 

Nezadovoljan takvom  odlu- 
kom Grad Lepoglava odlučio 
je doplatiti razliku od oko 330 
kuna između cijene željezničke 


i autobusne karte za 30 svojih 
srednjoškolaca koji i dalje za 
odlazak u školu koriste auto- 
bus. Riječ je o srednjoškolcima 
s područja Grada koji prvi i dru- 
gi razred polaze u Srednjoj ško- 
li Ivanec. Budući da bi prema 
važećem željezničkom voznom 
redu ti učenici od dolaska u Iva- 
nec na početak nastave trebali 
čekati i više od sat vremena, 
koje bi vjerojatno provodili na 
ulici ili u kafićima, Grad im je 
odlučio pomoći i osigurati im da 
za odlazak u školu i dalje koriste 
autobuse s povoljnijim redom 
prometovanja. Navedena odlu- 
ka odnosi se samo na učenike 
koji u školu odlaze u Ivanec bu- 
dući da je željeznički vozni red 
za srednjoškolce koji odlaze u 
Varaždin povoljan pa ne trebaju 
čekati na početak nastave. 


Gradonačelnik Lepoglave Ma- 


rijan Škvarić ovakvu je odluku 
obrazložio stavom po kojem se 
slaže da je potrebno ponašati se 
gospodarski i racionalnije te pri 
tom štedjeti, ali ne kroz uštede 
na djeci i obrazovanju. Dodao je 
ito daje vrijeme u kojem je od- 
luka donesena, a to je nastavno 
polugodište, potpuno krivo. 


I dok se besplatni prijevoz za 
učenike 1. i 2. razreda ostvaruje 
putem nadležnog Ministarstva 
prosvjete i športa, besplatni 
prijevoz za učenike 3. i 4. ra- 
zreda Srednje škole ostvaruje 
se putem županijskoga Uprav- 
nog odjela za prosvjetu, kulturu, 
znanost i šport. Prema informa- 
cijama pročelnika odjela Miro- 
slava Huđeka, učenici su već u 
rujnu dobili godišnje karte, te 
oni idalje koriste javni prijevoz 
bilo željeznički bilo autobusni. 


“Sajam poslova“ u Varaždinu 


GRAD LEPOGLAVA - PARTNER 


Na 2. sajmu poslova, što je u 
organizaciji Hrvatskog zavoda 
za zapošljavanje, Područne služ- 
be Varaždin, održan je 27.ožujka 
2009. u sportskoj dvorani Gos- 
podarske škole u Varaždinu i 
Grad Lepoglava bio je jedan od 
partnera 


Na Sajmu poslova predstavi- 
la su se 42 poslodavca iz svih 
grana djelatnosti koji su ponu- 
dili preko 700 slobodnih radnih 
mjesta. Nezaposlene osobe, 
tražitelji zaposlenja i učenici 
završnih razreda srednjih ško- 
la, mogli su ostvariti direktan 
kontakt s poslodavcima, upo- 
znati se s njihovim potrebama 
za kadrovima, ostaviti životopis 
i popuniti upitnike za zapošlja- 


vanje. 


Na Sajmu poslova kao izlagači 
bile su 1 23 obrazovne ustanove 
koje su posjetiteljima predsta- 
vile svoje programe redovnog 
obrazovanja i obrazovanje odra- 
slih. 


Grad Lepoglava, kao partner u 
organizaciji sajma kroz svoj je 
izložbeni pult predstavio mo- 
gućnosti stipendiranja i kredi- 
tiranja učenika i studenata te 
mogućnost zapošljavanja u po- 
duzetničkoj zoni. 

I zainteresirani građani s le- 
poglavskog područja u relativno 
velikom broju posjetili su Sajam 
poslova, budući da je, uz finan- 
cijska sredstva grada Lepoglave, 


osiguran i besplatni prijevoz 
građana u Varaždin. 

Sajam je posjetilo više od 
3.000 posjetitelja, ameđu njima 
bilo je i više od 1.500 nezapo- 
slenih osoba. 


Pokrovitelji Sajma poslova bili 
su Varaždinska županija i Grad 
Varaždin. Partneri su bili HGK 
— Županijska komora Varaždin, 
HOK — Obrtnička komora Varaž- 
dinske županije, HOK Udruženje 
obrtnika Grada Varaždina, Agen- 
cija za razvoj Varaždinske župa- 
nije - AZRA, Razvojna agencija 
Sjever — DAN, gradovi Lepogla- 
va, Ivanec, Ludbreg, Novi Marof, 
Varaždinske Toplice te općine 
Cestica i Vinica. 


Sastanak Vijeća za komunalnu prevenciju 


Peti puta dosada, a prvi puta 
ove godine, održana je sjednica 
Vijeća za komunalnu prevenciju 
Grada Lepoglave. U novouređe- 
nom prostoru Turističko kultur- 
no informativnog centra članovi 
Vijeća raspravljali su o sigurno- 
snom stanju na području Grada 
Lepoglave te o mjerama koje 
su, s ciljem povećanja opće si- 
gurnosti, provedene u prošloj 
godini kao i o mjerama koje će 
se s istim ciljem provoditi i u 
ovoj. U protekloj godini nagla- 
sak je stavljen na uređenje ko- 
munalne, prije svega cestovne, 
infrastrukture. Istaknuto je da 
je u 2008. godini izgrađeno 5.5 
kilometara novih cesta te 1.5 
kilometara nogostupa čime je 
povećana sigurnost svih sudio- 
nika u prometu. Pri tome poseb- 
na je pozornost bila usmjerena 
prema najmlađima tako da su se 
nogostupi gradili na prilazima 
škola. S ciljem zaštite najmla- 
đih, u blizini su dječjeg vrtića 
postavljeni uspornici prometa. 
U okviru komunalnog segmenta 
nastavljena je realizacija pro- 
grama širenja javne rasvjete na 
cijelom gradskom području. 


U osvrtu na proteklu godinu, 
u okviru društvenog segmenta, 
istaknut je završetak uređenja 
Turističko kulturno  informa- 
tivnog centra koji će mladima 
ponuditi mnoge društvene sa- 
držaje, on će ih odvući s ulice i 
omogućiti im da korisno ispune 
svoje slobodno vrijeme. 


U okviru programa rada Vi- 
jeća za komunalnu prevenci- 
ju, za ovu godinu je najavljen 
nastavak izgradnje komunalne 
infrastrukture, prije svega iz- 
gradnja nogostupa i uređenje 
novih cesta. Bit će postavljena 
dodatna rasvjetna tijela koja će 
rasvijetliti zamračene gradske 
točke na kojima se redovito, u 
okrilju noći, narušava javni red 
i mir. Rasvijetljen će tako biti 
i križni put kojim se dolazi do 
vrha Svetog Ivana. Na sastanku 
je najavljena i zanimljiva novi- 
na. Na prometnici uz OŠ Ante 
Starčevića u Lepoglavi, bit će 
postavljen semafor za mjerenje 
brzine kretanja vozila u blizini 
škole, a u slučaju njenog preko- 
račenja, tekstualnom će poru- 
kom upozoravati prebrze vozače 
na potrebu smanjenja brzine. 


Svakog četvrtka, po potrebi 
i češće, u Lepoglavi će boraviti 
kontakt policajac kojeg će gra- 
đani moći informirati o svim 
sigurnosnim problemima. To 
će moći učiniti neposrednim 
kontaktom, ali i putem e-mail 


adrese: kontakt.policajac(2le- 
poglava.hr ili pozivom na broj 
mobitela 098 246 970. 


Odlična suradnja s Policijskom 
postajom Ivanec rezultirala je 
najavom skorog otvaranja ureda 
u kojem će u Lepoglavi građani 
s područja grada moći podnositi 
zahtjeve za izradu dokumenata. 
Ured će u probnom razdoblju 
biti otvoren u prostoru Turi- 
stičko kulturno informativnog 
centra i radit će dva puta tjed- 
no. Pokažu li građani Lepoglave 
interes za njegove usluge, ured 
bi nakon probnog rada trebao 
nastaviti raditi i ubuduće. 


Sjednici Vijeća za komunalnu 
prevenciju nazočio je i načelnik 
Policijske postaje Ivanec Boris 
Divjak. On je članovima Vijeća 
predstavio aparat za otkrivanje 
prisutnosti droge u organizmu. 
Aparat su za potrebe Policijske 
postaje Ivanec nabavili grado- 
vi Lepoglava i Ivanec te općina 
Bednja. Tom ga je prilikom te- 
stirao sam gradonačelnik Mari- 
jan Skvarić, a rezultat testa bio 
je očekivano negativan. 

Marijan Škvarić, gradonačelnik Lepoglave 


ZA BOLJITAK GRADA 


Kada jedna gradska vlast u 
četiri godine mandata osmisli 
i ostvari čitav niz, za žitelje 
grada izuzetno važnih proje- 
kata, ne zaboravljajući pri- 
tom svakodnevicu i nužnost 
pomaganja građanima i gos- 
podarstvu, izuzetno je mnogo 
povoda za razgovor s čelnim 
čovjekom toga grada. Bio je 
to razlog što smo za razgovor 
zamolili gradonačelnika Lepo- 
glave Marijana Škvarića. 


Gospodine Škvarić, koje je 
mjere, kao pomoć gospodar- 
stvu u recesijskim uvjetima 
otežanoga poslovanja, donio 
grad Lepoglava? 

Sa željom da problemi poslo- 
vanja u uvjetima gospodarske 
recesije ne padnu samo na leđa 
gospodarstvenika, donijeta je 
odluka o potporama za gospo- 
darstvenike i obrtnike koji su 
registrirani na području grada 
Lepoglave. Te potpore su defini- 
rane u suradnji s gospodarstve- 
nicima na održanom sastanku. 
Osnova potpora temelji se na 
subvencijama koje se daju za 
plaćanje poreza na tvrtku i za 
komunalnu naknadu. Drugim 
riječima, gospodarstvenici spo- 
menuto neće plaćati za 2009. 
godinu, nego će to grad učiniti 
umjesto njih. Nadalje, definira- 
na su i nepovratna sredstva do 
iznosa od 25 tisuća kuna za pro- 
jekte koji omogućavaju zadr- 
žavanje postojećih radnih mje- 
sta, prekvalifikaciju, ulaganje u 
opremu i razvoj tehnologija te 
poticanje izvoza. Našim gospo- 
darstvenicima na raspolaganju 
su i ostale potpore kao pomoć 
kod izrade poslovnih planova i 
investicijskih studija. Poseban 
naglasak stavljamo i na razvoj 
i opremanje naše Poduzetničke 
zone kojom bismo omogući- 
li nova gospodarska ulaganja. 
No, da bi se i u doba recesije 
olakšalo našim građanima, od 
tvrtki korisnika subvencija i 
gradskih pomoći istodobno 
tražimo i društveno odgovorno 
ponašanje,to jest da im zapo- 
slenici budu na prvom mjestu te 
da ulaganjem u opremu i novo 
zapošljavanje stvore preduvjete 
za daljnji gospodarski rast. 


I gradskoj upravi, s Vama 
na čelu, čini se da su ti potezi 
bili na prvom mjestu. Stoga se 
možete podičiti i donošenjem 
niza gradskih razvojnih pro- 
grama. 


Da, doista smo se trudili na- 


praviti programe kojima ne 
samo da je definirano stanje na 
gotovo svim područjima, već su 
definirane i mjere budućeg ra- 
zvoja te strategije provođenja 
utvrđenih mjera. Uspjeli smo 
tako donijeti Prostorni i Urbani- 
stički plan uređenja grada Lepo- 
glave koji definiraju buduće za- 
hvate u prostoru. Donesena je i 
“Zelena agenda“, projekt javnog 
razvoja grada s posebnim nagla- 
skom na ekološku održivost ra- 
zvoja. Definirana je i Strategija 
turističkog razvoja grada, revi- 
dirali smo Strategiju gospodar- 
skog razvoja te u konačnici pri- 
hvatili i PUR — Projekt ukupnog 
razvoja grada Lepoglave. Svim 
ovim dokumentima definiramo 
budući razvoj grada Lepoglave, 
ne samo na godišnjoj razini, 
već dugoročnije na minimalno 
5 godina. Dodajmo tome i de- 
finirano i izrađeno Idejno rije- 
šenje = Športsko-rekreacijskog 
centra s posebnim naglaskom 
na razvoj športa na gradskom 
području, potom, gotovo zao- 
kružen projekt budućeg Muzeja 
čipke i čipkarstva kojim želimo 
i u europskim razmjerima Le- 
poglavu brandirati kao centar 
čipkarstva. Tu je i već spome- 
nuti projekt Poduzetničke zone. 
Definirali smo i budući centar 
grada Lepoglave, koja time po 
prvi puta dobiva i središnji 
gradski trg. Osnovali smo tvrtku 
TKIC u vlasništvu grada Lepo- 
glave koja će voditi Turistič- 
ko-kultuno-informativni centar 
i upravljati njime. Definirali 
smo i novi ustroj Jedinstvenog 
upravnog odjela Grada Lepo- 


glave da i nova gradska uprava 
može odgovoriti novim izazovi- 
ma, Ustrojen je novi Odjel za eu- 
ropske integracije i gospodar- 
stvo. Nastavili smo predlagati 
nove projekte koje planiramo 
provesti uz pomoć sredstava 
Pretpristupnih fondova EU. To 
je projekt “Spretni prsti“, vezan 
uz čipku i tradicionalne obr- 
te, potom Projekt pogranične 
suradnje, pa program vezan za 
odvodnju. Tu je i projekt razvo- 
ja turizma u suradnji sa belgij- 
skom vladom, naravno ponovno 
brand — lepoglavsku čipku. Svi 
ovi definirani i zaključeni pro- 
grami govore da smo, ne samo 
realizirali aktualne projekte, već 
doista mnogo radili za buduć- 
nost, a sve u cilju razvoja grada 
Lepoglave i boljitka njegovih 
žitelja. 


Koji biste realizirani projekt 
ili događaj izdvojili kao onaj 
na koji ste najponosniji u pro- 
teklom mandatu? 

Svakako projekt TKIC-a. Nai- 
me, to je prvi projekt koji je od 
početka do kraja odrađen i kao 
projekt Europske unije. S ob- 
zirom na to da je doista riječ o 
vrlo složenom projektu, na nje- 
mu smo dokazali da je uz trud 
i zalaganje svih involviranih i 
u maloj sredini kakva je Lepo- 
glava, moguće provesti projekt 
izuzetno visoke razine. Projek- 
tom TKIC-a dobili smo jedan 
prekrasan centar, koji Lepoglav- 
čani već nazivaju “Lepoglav- 
skom ljepoticom“, jer je riječ o 


HAZGUVUH 5 POVODOM 


doista najljepše uređenoj zgradi 
u Lepoglavi. Ona će sadržajima 
upotpuniti razvoj svih kultur- 
nih, sportskih i inih društvenih 
aktivnosti ne samo Lepoglave, 
već i šire regije, a usudim se 
reći i na nacionalnom nivou. Tu 
je osiguran prostor za gradsku 
knjižnicu, čitaonicu, te multi- 
funkcionalna dvorana i prostor 
za rad udruga. Mogu zaključiti 
da se u tom novom prekrasnom 
zdanju doista može organizirati 
sve, a njegovu korisnost ogra- 
ničava samo naša mašta. No, 
istodobno sam ponosan i na sve 
ostale projekte koje smo, za- 
jedno s partnerima u Hrvatskoj 
i izvan nje, proveli uz pomoć 
sredstava iz Pretpristupnih fon- 
dova Europske unije. Tu svaka- 
ko treba istaći završeni projekt 
razvoja turizma Haloze — Zagor- 
je, koji smo proveli s petnaestak 
pograničnih hrvatskih i sloven- 
skih općina i gradova, potom 
projekt razvoja poduzetništva, 
za što smo zajedno s općinom 
Cestica povukli 25 tisuća eura 
za izradu projektne dokumen- 
tacije i gradnju infrastrukture u 
Poduzetničkoj zoni u Lepogla- 
vi. Podsjetit ću i na projekt gos- 
podarenja šumama FOR-plan. U 
suradnji s flamanskom vladom 
proveli smo projekt valorizaci- 
je kulturne baštine u svrhu ra- 
zvoja tradicionalnih obrta s na- 
glaskom na lepoglavsku čipku. 
Svim ovim projektima dokazali 
smo sposobnost da možemo do- 
biti sredstva iz Europske unije. 
Imamo potencijale i ideje koji 
se temelje na našim vrednota- 
ma, baštini, kulturi, turizmu, a 
imamo i stručan tim sposoban 
da provede i najzahtjevnije pro- 
jekte. 


Što ste u mandatu planirali 
napraviti, a niste uspjeli? 

Kanalizacijski sustav. Naime, 
krenuli smo u njegovu realiza- 
ciju, no nažalost nismo mogli 
napraviti više. Bilo je to uvje- 
tovano kompleksnošću projekta 
te nužnim traženjem potpora 
i partnera, od strane resornih 
ministarstava i njihove koordi- 
nacije s Hrvatskim vodama. No, 
dobre pripreme smo napravili 
jer su već ishođenjem lokacij- 
ske dozvole stečeni preduvjeti 
da se taj najveći projekt Grada 
Lepoglave u svim segmentima; 
organizacijskim, — programskim 
i financijskim, može realizirati 
u slijedeće četiri godine. Želja 
nam je, ne samo riješiti kanali- 
zaciju i odvodnju na samom ur- 
banom području grada Lepogla- 
ve, već projekt proširiti na cijelo 
područje, uključivo Kamenicu, 
Žarovnicu i Višnjicu. 

Kako ocjenjujete suradnju 
sa svojim suradnicima, čla- 
novima Poglavarstva i Vijeća 
grada Lepoglave? 


Svjestan sam da je najveća 
odgovornost u vođenju grada i 
definiranju strateških ciljeva i 
vizija Grada Lepoglave na meni, 
odnosno na gradonačelniku. No 
zadovoljan sam što su svi pro- 
jekti koji su realizirani, rađeni 
kao zajednički timski projekti 
svih građana. Da bi se projekti 
mogli definirati, trebali su proi- 
staći iz konstruktivne i korektne 
rasprave i zajedničkoga rada, a 
to smo u ovom Poglavarstvu i 
Vijeću uvijek imali. Znači, zado- 
voljan sam i suradnjom s građa- 
nima i svojim radom. Nikakvih 
kriza ni optsrukcija nije bilo. 
Stoga mogu samo zahvaliti po- 
glavarima, vijećnicima i struč- 
nim tijelima grada Lepoglave 
što smo doista, zajedno s građa- 
nima radili kao tim i time riješili 
mnoge probleme na dobrobit 
svih građana Grada Lepoglave. 


PUR - Program ukupnog razvoja 


Kao jedan od strateških 
dokumenata Grada Lepo- 
glave donesen je PUR — Pro- 
gram ukupnog razvoja. Nji- 
me smo na temelju obilježja, 
prednosti i ograničenja užeg 
lepoglavskoga područja de- 
finirali optimalne razvojne 
smjerove. Važan je stoga što 
kreira sveobuhvatni razvoj na 
principima održivosti, opti- 
malne iskoristivosti resursa i 
postizanja razvojnih ciljeva, a 
gradu Lepoglavi omogućit će 
planiranje, provedbu, kontro- 
lu i evaluaciju gospodarskog, 
komunalnog i društvenog 


razvitka u periodu sljedećih 5 
godina. 


PUR potencijalnim investi- 
torima daje uvid u strategiju 
zajednice u koju žele ulagati, 
a za fondove Europske uni- 
je i resornih ministarstava, 
Program ukupnog razvoja je 
i osnovni dokument na teme- 
lju kojeg odlučuju o raspodjeli 
bespovratnih sredstava. 


Uvid u Projekt ukupnog 
razvoja grada Lepoglave, na 
jednom od radnih sastanaka 
dobili su i predstavnici svih 
značajnijih gospodarskih su- 
bjekata u gradu Lepoglavi. 

Kućni brojevi za 
sva kućanstva 


Zbog nesređene eviden- 
cije o broju kućanstva na 
području Grada Lepoglave, 
Grad je pokrenuo projekt 
kućnih brojeva u okviru ko- 
jeg će svako kućanstvo s 
gradskog područja dobiti 
kućni broj. Projekt se provo- 
di u suradnji s ivanečkom is- 
postavom Područnog ureda 
za katastar čiji su djelatnici 
na terenu prikupili podatke 
za određivanje kućnih broje- 
va. Za svako kućanstvo pro- 
jekt je potpuno besplatan, a 
sve što su kućanstva dužna 
učiniti jeda ga, nakon što im 
se kućni broj uruči, postave 
na za to određeno mjesto na 
kući. 

Projekt je dosad uspješno 
realiziran na području mje- 
snih odbora Gornja i Donja 
Višnjica i Zlogonje te na po- 
dručju Kamenice, Zarovnice 
i Kameničkog Podgorja. Do 
kraja godine i kućanstva u 
preostalim gradskim naselji- 
ma dobit će svoje kućne bro- 
jeve. Do kraja godine dobit 
će ih oko 2500 kućanstava. 
Već sad je, zahvaljujući pro- 
jektu, evidentiran veći broj 
kućanstava nego što ih je 
bilo registrirano u gradskim 
evidencijama. Mnoga su 
izbjegavala plaćanje obveza 
Gradu, prije svega, komu- 
nalne naknade, pa će nova 
evidencija kućnih brojeva 
ubuduće omogućiti njenu 
učinkovitiju naplatu. 

Za realizaciju projekta 
Grad će u konačnici utrošiti 
100.000 kuna. 


DVJESTO POTPISA 
NA PETICIJU 


Dvjestotinjak Lepoglavča- 
na potpisalo je peticiju za 
gradnju brze ceste Varaždin 
— Ivanec- Lepoglava — Kra- 
pina. Time su doprinjeli da 
županijski SDP i saborski 
zastupnik Mario Habek, koji 
su pokrenuli potpisivanje 
peticije, do sada prikupe oko 
1.300 potpisa, kojim će od 
vladajuće državne struktu- 
re tražiti realizaciju gradnje 
ove, nužno potrebne su- 
vremene brze prometnice. 
Ujedno bi to bilo i realizira- 
nje dijela koalicijskog spo- 
razuma vladajućeg HDZ-a i 
njegovih partnera, u kojem 
je zacrtana i gradnja spome- 
nute prometnice. Peticiju su 
potpisivali i građani Ivanca, 
Varaždina, Krapine, Bednje, 
Donje Voće i Vidovca. 

Zbog loše prometne infra- 
strukture zapadni dio Varaž- 
dinske županije već se godi- 
nama suočava s problemom 
razvoja gospodarstva, pri- 
vlačenjem investicija, razvo- 
jem turizma i depopulacijom 
stanovništva. Svi ovi proble- 
mi riješili bi se gradnjom 
brze ceste, a rasteretila bi se 
i sadašnja državna promet- 
nica kojom dnevno, prema 
podacima s mjerne postaje 
U Gredi, prođe više od tri ti- 
suće vozila. Sve to ukazuje 
na nužnost gradnje jedne 
suvremene brze prometnice 
koja bi našim krajem pove- 
zala Varaždin i Krapinu. 


LJUDI I DOGAĐAJI 


Odlučno “ne“ ukidanju prijavno-dojavne službe HMP u Ivancu 


REDUCIRANJE ZDRAVSTVENOG STANDARDA 


Pravu buru negodovanja i 
među žiteljima lepoglavskoga 
kraja izazvala je najava da aktu- 
alna reforma zdravstva predviđa 
reduciranje ili čak potpuno uki- 
danje pojedinih službi koje dje- 
luju u sklopu Hitne medicinske 
pomoći u Ivancu. Žitelji ovoga 
kraja, jer ne postoji Hitna medi- 
cinska pomoć u Lepoglavi, sve 
nužne medicinske usluge, noću, 
u dane vikenda ili praznikom, 
mogli su ostvariti u najbližoj 
službi Hitne medicinske pomoći 
u Ivancu. No, najavljeno je uki- 
danje prijavno-dojavne službe 
HMP u Ivancu, što znači da u 
vrijeme, kada bi liječnik s medi- 
cinskom ekipom bio na terenu, 
u službi HMP u Ivancu ne bi bilo 
nikoga da pruži ni najmanju me- 
dicinsku pomoć. 

Osim građane takva najava 
uznemirila je i čelnike gradova 
Ivancu. Sa zajedničkog sastan- 
ka su, nadležnom Ministarstvu 
i Domu zdravlja Varaždinske 
županije, te Varaždinskoj župa- 


niji kao osnivaču Doma zdravlja, 
uputili pismeni protest. Njime 
se, među ostalim traži da se ne 
ukida rad prijavno-dojavne je- 
dinice Hitne medicinske pomoći 
u Ivancu, da se i dalje osigura 
rad pet standardnih timova pri- 
javno-dojavne jedinice, te da se 
u Ivanec vrati dežurstvoa opće 
obiteljske medicine, ukinuto 
prije pet godina. Traži se i to da 
se pri Hitnoj medicinskoj pomo- 
ći Ivanec osigura rad triju timo- 
va sanitetskog prijevoza, da se 
ne bi, kao do sada, nepokretni 
pacijenti prevozili bez propisa- 
ne medicinske pratnje. 

Zahtjev je među ostalima pot- 
pisao i grdonačelnik Lepoglave 
Marijan Škvarić. 

Sastanku u Ivancu bio je na- 
zočan i ravnatelj Županijskog 
Doma zdravlja doktor Pavo Per- 
ković, koji je izjavom da “Dom 
zdravlja za sada ne planira uki- 
danje prijavno-dojavne jedinice 
Hitne medicinske pomoći Iva- 
nec, niti ukidanje bilo kakvih 


Lepoglavski 


radnih mjesta," barem malo 
umirio javnost ovoga kraja. Do- 
dao je da to znači da će razina 
kvalitete pružanja medicinske 
pomoći ostati kao i do sada na 
visokoj razini, s time da se ulažu 
i dodatni napori za njezino po- 
boljšanje. Ustvrdio je i da aktu- 
alnu reformu zdravstva provodi 
resorno Ministarstvo zdravstva i 
socijalne skrbi na državnoj razi- 
ni i morat će je provoditi svi ina 

lokalnom nivou. Pojasnio je i to 
da se, u okviru reforme, planira 
ustroj krovne ustanove Hrvat- 
skog zavoda za hitnu medicinu, 
koji bi koordinirao radom hitne 
medicinske službe, brinuo za 
edukaciju njenih djelatnika te 
putem Centralne dojavne jedi- 
nice usklađivao rad ekipa hitne 
medicinske pomoći na terenu, 
tako da se na intervencije uvijek 
upućuje najbliža ekipa. 


I u Lepoglavi najmoderniji uređaj za detekciju droga 


GO >ARI DIE. 
- donosi prve rezultate 


Problem narkotika i droga u 
Republici Hrvatskoj više nije 
samo problem većih gradskih 
sredina, nego je postao svakod- 
nevica i u manjim gradovima 
pa i seoskim područjima. Nije 
zaobiđena ni Lepoglava, gdje se 
pred ovim problemom ne zatva- 
raju oči, već se svim snagama 
kreće u prevenciju i suzbijanje 
narkotika ili barem na svođenje 
tog problema u najmanje mogu- 
će okvire. 


Upravo stogaje gradskim sred- 
stvima, zajedno sa sredstvima 
iz Ivanca i Bednje, pomognuto 
Policijskoj upravi varaždinskoj 
da za potrebe Policijske postaje 
Ivanec nabavi najsuvremeniji 
uređaj, odnosno prijenosni su- 
stav za detekciju opojnih droga 
“Cossart dde“. Gradovi i općina 
su za nabavu uređaja osigurali 
potrebnih 50 tisuća kuna. 


Uređaj je najsuvremeniji te 
vrste na tržištu. Kratkim testom 


sline sumnjive osobe, uređaj 
utvrđuje prisutnost, zasada pet 
različitih i najčešće konzumira- 
nih vrsta droga; kokaina, heroi- 
na, marihuane, LSD-a i amfeta- 
mina. 

Uoči primopredaje uređaja 
krajem veljače u Gradskoj vi- 
jećnici u Ivancu, načelnik Poli- 
cijske uprave varaždinske, Rade 
Sitar rekao je da nabava ovog 
uređaja itekako ima smisla, o 
čemu dovoljno govore podatci 
da je samo jednim sličnim ure- 
đajem kojim se unazad godinu 
i pol koristila cijela Policijska 
uprava, od 105 izvršenih testo- 
va, utvrđena prisutnost droge 
kod čak 65 testiranih osoba. 
Uzme li se u obzir da su svi oni 
u vrijeme testiranja bili vozači 
motornih vozila, vidljivo je ko- 
liko je uporaba ovakvog uređaja 
ne samo važan čimbenik u pre- 
venciji opojnih droga, već i u 
povećanju sigurnosti cestovnog 
prometa. 


KAMENICA - prvo naselje s ure- 
denim kanalizacijskim sustavom 


Jedan od najvećih komunal- 
nih problema na području Gra- 
da Lepoglave je nepostojanje 
kanalizacijskih sustava u većini 
naselja. Da bi taj problem bio 
u potpunosti riješen, bit će po- 
trebno više godina. Unutar tog 
vremena, u etapama će se gradi- 
ti sustavi odvodnje za pojedina 
naselja, a najopsežniji će zahvat 
biti izgradnja odvodnog sustava 
Lepoglave. Riječ je o sustavu 
kojim će biti obuhvaćena nase- 
lja Cret, Budim, Lepoglavska Ves, 
Purga, Očura, Viletinec, Vuliši- 
nec i centar Lepoglave. Sve za- 
jedno ima oko 10.000 korisnika. 
Lokacijska dozvola za gradnju 
tog sustava postoji. Nedavno 
je raspisan natječaj za izradu 
glavnog i izvedbenog projekta 
separatnog sustava odvodnje i 
pročišćavanja otpadnih voda. 
Do jeseni bi trebala biti dobive- 
na i građevinska dozvola nakon 
čega bi se krenulo u gradnju su- 
stava po fazama. Želja je Grada 
da se navedeni projekt, u okvi- 
ru kojeg će biti izgrađeno oko 
30 kilometara odvodne mreže, 
realizira u sljedeće 4 do 5 go- 
dina. Cijena projekta je oko 60 
milijuna kuna. Grad će Sredstva 


osigurati gradskim proračunom, 
ali i udjelom Hrvatskih voda i 
resornih ministarstava te fon- 
dova Europske unije. 


Prije odvodnog sustava u cen- 
tru Lepoglave, bit će izgrađen 
onaj na području Kamenice. 
Tako će Kamenica biti prvo na- 
selje na lepoglavskom području 
s potpuno uređenom kanalizaci- 
jom. Za to je najprije potrebno 
izgraditi dio kanalizacije i no- 
gostupa te pročiščavač otpad- 
nih voda. Gradit će se u dvije 
faze. Za gradnju kanalizacije i 
nogostupa već postoje projekti 
i dozvole. Uskoro će uslijediti 
raspisivanje natječaja za nji- 
hovu gradnju. Planirana cijena 
te prve faze kreće se u visini od 
oko milijun i 500 tisuća kuna, 
a zbog ponuda koje su cijenom 
nadmašivale planirana sredstva, 
prethodno raspisani natječaj 
za gradnju je poništen. Nakon 
završetka prve faze u drugoj će 
se, tijekom iduće godine, graditi 
pročiščavač otpadnih voda čija 
će cijena biti definirana nakon 
dobivanja potrebnih dozvola. 


Nova cesta prema gradskom groblju 


Prilaz gradskom groblju u Le- 
poglavi ulicom Fugena Kvater- 
nika zbog uske je prometnice 
znatno otežan, a kako je zbog 
blizine kuća nemoguće promet- 
nicu proširiti cijelom njenom 
dužinom, u planu je prilaz gro- 
blju omogućiti iz drugog smje- 
ra. Iz tog razloga bit će izgrađe- 
na nova prometnica kojom će se 
do gradskog groblja u Lepoglavi 
dolaziti iz ulice Ivana Mažura- 
nića. Za potrebe gradnje nave- 
dene prometnice, čija će cijena 
biti između dva i poli tri mili- 
juna kuna, Grad Lepoglava već 


je otkupio većinu potrebnog 
zemljišta te pribavio svu po- 
trebnu dokumentaciju. Nakon 
što se riješe i imovinsko-pravni 
odnosi te otkupi preostalo po- 
trebno zemljište, krenut će se s 
izgradnjom prometnice koja će 
znatno olakšati prilaz groblju. U 
planu je izgradnja ceste duljine 
280 i širine 6 metara uz koju će 
sa svake strane biti pješačka i 
biciklistička staza. Po završetku 
njene gradnje prometnica će biti 
dana na upravljanje Županijskoj 
upravi za ceste koja će voditi 
brigu o njenom održavanju. 

Nova vodstva DVD-a 


Za dobrovoljna vatrogasna 
društva ova je godina bila iz- 
borna. Na godišnjim su skup- 
štinam birana nova vodstva 
koja će na čelu društva biti u 
narednom = četverogodišnjem 
razdoblju. Sukladno tome, nova 
su vodstva izabrana i u tri do- 
brovoljna vatrogasna društva 
koja djeluju na području Grada 
Lepoglave. Odlukom članova 
Skupštine DVD-a Lepoglava, za 
predsjednika društva izabran je 
Slavko Marković, koji je tu funk- 
ciju obnašao i u prošlom man- 
datu, dok je za zapovjednika 
imenovan Zoran Horvat. U DVD 
Višnjica na mjesto predsjedni- 
ka izabran je dosadašnji pred- 
sjednik Dušan Prašnički, a za 
zapovjednika Stjepan Križanec. 
Da su predsjednici društava u 


proteklom mandatu svoje funk- 
cije obnašali na zadovoljstvo 
članova društva, potvrđeno je 
i u kameničkom DVD-u, budući 
da je dosadašnjem predsjedni- 


ku Stjepanu Vresku skupština 
društva potvrdila još jedan če- 
tverogodišnji mandat. Dužnost 
zapovjednika u DVD-u Kamenica 
obnašat će Stjepan Zagoršćak. 

POŽAR na Ravnoj Gori 


Na veliku je subotu, na po- 
dručju Kameničkog podgorja, 
prilikom spaljivanja suhog gra- 
nja i ostavljanja vatre bez nad- 
zora, došlo je do njenog nekon- 
troliranog širenja i požara koji 
je zahvatio Ravnu goru. Gorjelo 
je 2,5 hektara suhe trave, niskog 
raslinja i šume. Prvo je u ranim 
poslijepodnevnim satima na 


požarište stiglo Dobrovoljno va- 


trogasno društvo Kamenica, no 
budući daje požarom zahvaćena 
površina bila velika i da se požar 
i dalje širio terenom izuzetno 
teškom za gašenje, u pomoć su 
pozvana Javna vatrogasna po- 
strojba Varaždin i vatrogasna 
društva iz Ivanca i Lepoglave, a 
kasnije i iz Višnjice, Klenovnika, 
Bednje, Donje Voće i Cvetlina. 


Požar je tijekom popodneva 
gasilo 40-tak vatrogasaca i pet 
vozila. Ugašen je oko 17 sati 
vodom iz tzv. brentača i šmrko- 
vima koji su po šumi spušteni s 
vrha do kojeg su vatrogasne ci- 
sterne dovozile vodu. Nakon što 
je požar ugašen, na požarištu je 
organizirano dežurstvo. 


Slijedom imenovanja u Hrvatskoj vojsci 


Zdravko Jakop - BRIGADNI GENERAL 


Posljednja imenovanja u Oru- 
žanim snagama Republike Hr- 
vatske nisu zaobišla ni naš kraj. 
U povodu ulaska Hrvatske u 
NATO savez, odlukom predsjed- 
nika Republike Hrvatske Stjepa- 
na Mesića, Hrvatska je dobila 6 
novih generala. Među njima je 
i Zdravko Jakop iz Višnjice koji 
je iz čina brigadira promaknut 
u čin brigadnog generala. Ri- 


ječ je o redovnom promaknuću 
za koje je potrebno ispuniti sve 
potrebne uvjete; od civilnog i 
vojnog obrazovanja do godina 
provedenih u činu brigadira. 
Uz visoko civilno obrazovanje 
brigadni general Zdravko Jakop 
završio je Ratnu školu “Ban Jo- 
sip Jelačić", NATO Defense Cole- 
age u Rimu, kao najvišu razinu 
izobrazbe koju organizira NATO 
za visoke časnike, zatim tečaj za 
vještine potrebne u stožernom 
radu, pa međunarodni tečaj na 
engleskom jeziku koji se pro- 
vodi u Školi stranih jezika “Ka- 
tarina Zrinska" na Hrvatskom 
vojnom učilištu, a sudjelovao 
je i u organizaciji i radu više 
međunarodnih vježba kao što 
su: SEESIM i EUROASIANSTAR u 
Turskoj te VIKING u Svedskoj. 
U obranu suvereniteta Republi- 
ke Hrvatske uključio se djelatno 
1991. godine stupivši u 1. bri- 
gadu Zbora narodne garde na- 
kon čega prelazi u 7. gardijsku 


brigadu. Ranjen je 1993. godi- 
ne i ima status hrvatskog rat- 
nog vojnog invalida. Uz mnoge 
dužnosti koje je obnašao u 7. 
gardijskoj brigadi, Zdravko Ja- 
kop bio je ujedno i zapovjednik 
Zapovjedništva za obuku, zatim 
zapovjednik Operativno strate- 
gijskog i simulacijskog središta, 
a trenutno je na dužnosti načel- 
nika Službe za nadzor naoruža- 
nja. 

Za svoje zasluge odlikovan je 
Redom hrvatskog križa, Redom 
hrvatskog trolista i Redom hr- 
vatskog pletera, zatim Spomeni- 
com Domovinskog rata, Spome- 
nicom domovinske zahvalnosti 
te medaljama Ljeto i Oluja. 


Hrvatske Oružane snage tre- 
nutno imaju trideset i jednog 
aktivnog časnika u činu gene- 
rala, a Zdravko Jakop jedini je 
general ne samo iz Varaždinske, 
već i iz nekoliko susjednih hr- 
vatskih županija. 

NOVA KINO OPREMA 


Proteklo je nešto manje 
od 50 godina od posljednjeg 
značajnijeg ulaganja u kino 
opremu lepoglavskoga kina. 
Podatak je to iz kojeg je lako 
zaključiti da zbog dotraja- 
losti i s obzirom na današnji 
razvoj tehnologije, pa tako i 
one filmske, postojeća kino 
oprema  lepoglavskog kina 
ne udovoljava današnjim za- 
htjevima održavanja kinopro- 
jekcija. Budući da je odlazak 
u kino onaj dio društvenog 
života kojemu Grad Lepogla- 
va pridaje veliku pozornost, 
krenulo se u nabavu i ugrad- 
nju novog kinoprojektora i 
ozvučenja. No, Kaznionica u 
Lepoglavi, vlasnik kinodvo- 
rane, nije bila u mogućnosti 
osigurati potrebna sredstva. 
Riječ je o nešto više od 100 
tisuća kuna. Zato je opremu 
i njezinu ugradnju financirao 
Grad Lepoglava. Sklopljeni su 


ugovori s dobavljačima koji 
sU U proteklih mjesec dana u 
kinodvorani ugradili novi ki- 
noprojektor te postavili novo 
ozvučenje koje će, zajedno s 
projektorom, Grad Lepoglava 
darovati vlasniku kinodvora- 
ne, Kaznionici u Lepoglavi. 
Time su stvoreni uvjeti da se 
u kinodvorani u Lepoglavi, uz 
filmske projekcije, organizira- 
ju i druga kulturno-zabavna 
događanja koja će posjetitelji 
moći nesmetano pratiti uz vr- 
hunsku kvalitetu slike i zvuka. 


Novoopremljeno kino svoja 
je vrata posjetiteljima otvorilo 
8. svibnja kada su se, s kazališ- 
nom predstavom “Muž moje 
žene“, publici predstavili ka- 
žnjenici lepoglavske kaznio- 
nice, a 9. svibnja je besplatno 
za sve građane bila projekcija 
filma “Milijunaš s ulice“. 


Limena glazba u novom 
— Selom oresvoru 


Limena glazba Lepoglava 
se nakon kraćeg izbivanja i 
održavanja proba u lepoglav- 
skoj osnovnoj školi vratila u 
prostor u kojem se niz godi- 
na pripremala za nastupe. 
Povratak u “staru bazu“, pro- 
storiju u nekadašnjem Domu 
partizana, uslijedio je nakon 
što je navedeni prostor, kao i 
cijeli dom, uređen i adaptiran 
u okviru projekta Turističko 
informativno kulturnog cen- 
tra. Svečana primopredaja 
prostora, koji će uz limenu 
glazbu koristiti i druge grad- 
ske udruge u kulturi, održana 
je početkom godine, prilikom 
redovite nedjeljne probe. 
Dobrodošlicu članovima or- 
kestra zaželio je gradonačel- 
nik Marijan Skvarić, ujedno 
i predsjednik Limene glazbe 
Lepoglava. Nazočne je pod- 
sjetio da su se nekad u ovom 
prostoru održavale probe: 

- U zimskim je mjesecima 
trebalo doći i sat vremena 
ranije da bi se u staroj peći 
naložila vatra i “istjerao“dim 
koji bi tom prilikom zbog 
starih i dotrajalih dimnjaka 
ispunio prostoriju. Tek nakon 
toga proba je mogla početi. 
Od sada će prostorija uvijek, 
bez obzira na doba dana i vre- 


s 
i. 


menske uvjete, biti spremna 
za održavanje proba. - 


Uređenjem ovog prostora 
ujedno je ispunjeno i obe- 
ćanje koje je gradonačelnik 
Škvarić, prilikom preuzimanja 
dužnosti predsjednika limene 
glazbe, dao članovima orke- 
stra. Obećao im je da će u do- 
gledno vrijeme biti stvoreni 
uvjeti u kojima će se nesme- 
tano moći pripremati za svoje 
nastupe. 


Prva proba u novouređe- 
nom prostoru iskorištena je i 
za uzimanje krojačkih mjera 
svim članovima orkestra za 
potrebe izrade novih odora. 

Turis 


tičko 


kulturno 
informativni 
centar 


Svečano otvorenim Turi- 
stičko kulturno informativ- 
nim centrom u Lepoglavi je 
27. travnja i službeno za- 
vršen najveći projekt koji 
je Grad Lepoglava, uz znat- 
nu financijsku potporu iz 
pretpristupnog fonda Eu- 
ropske unije PHARE 2005, 
realizirao zajedno sa svojim 
partnerima — Zadrugom le- 
poglavske čipke, Nezavisnom 


jekt sufinancirala sa 727.439 
EUR-a ili 74.15 % nepovrat- 
nih sredstva, dok je preosta- 
lih 253.598 EUR-a financirao 
Grad Lepoglava svojim pro- 
računom. Navedena sredstva, 
prema ugovoru sklopljenom 
30. studenog 2007., utroše- 
na su za uređenje 1700 če- 
tvornih metara prostora koji 
je opremljen za održavanje 
turističkih i kulturnih aktiv- 
nosti, za postavljanje četiriju 


građanima Lepoglave i turi- 
stima koji dolaze u Lepoglavu 
pruža više od 1.700 četvornih 
metara potpuno opremljenog 
multifunkcionalnog prostora 
u kojem mogu dobiti sve in- 
formacije o turističkoj ponu- 
di, ne samo grada Lepoglave, 
već i cijele regije. Centar po- 
država postojeću, ali razvija i 
novu turističku ponudu te na 
taj način doprinosi transfor- 
maciji lepoglavske regije u 


udrugom mladih, Gradskom 
knjižnicom Lepoglava, Za- 
jednicom športskih udruga 
grada Lepoglave,  Pučkim 
otvorenim učilištem “Đuro 
Arnold“ iz Ivanca te Kazni- 
onicom u Lepoglavi. Reali- 
zacija cjelokupnog projekta 
stajala je 981.037 EUR-a, od 
čega je Europska unija kroz 
program PHARE ovaj pro- 


info ploča i 10 znakova turi- 
stičke signalizacije,  tiska- 
nje 7000 turističkih vodiča, 
8000 brošura i 10.000 letaka 
te provođenje edukacijskih 
programa. U okviru projekta 
razvijeno je i pet novih turi- 
stičkih paketa. 

Turističko kulturno infor- 
mativni centar završen je 
nakon 17 mjeseci gradnje. On 


unikatan i cjelovit turistički 
proizvod. 


U Centar je smještena i 


najmodernije opremljena 
Gradska knjižnica i čitaoni- 
ca. Posjetitelji Centra mogu 
pregledavati multimedijalnu 
turističku ponudu, služiti se 
internetom ili sudjelovati u 
brojnim manifestacijama koje 
će se u njemu organizirati. 


Prema potrebi, prostor čitao- 
nice može se pretvoriti u kon- 
certnu dvoranu za komorne 
sastave i kulturno umjetnička 
događanja. Čitaonica se tako- 
đer može koristiti i kao gale- 
rijsko muzejski prostor. Isto 
tako, u Centru se nalazi i kon- 
certna dvorana koja zauzima 
veći dio potkrovlja, čime je 
osigurana izvrsna akustika. 


je već korišten i tijekom pro- 
vođenja projekta. Bilo je or- 
ganizirano devet skupština 
raznih organizacija civilnoga 
društva, sedam manifestacija 
iz područja sporta, kulture i 
politike, četiri izložbe, dva 
koncerta, jedna javna raspra- 
va ijedna duhovna obnova, a 
u svim tim događanjima su- 
djelovalo je više od 2 tisuće 
ljudi što govori da je ovakav 
prostor bio nužno potreban 
gradu Lepoglavi. 


Kako je na samom otvaranju 
istaknuo projekt menadžer 
TKIC-a Hrvoje Kovač, prostor 

=" Masa) DANAS 


Prostor Centra su, simbolič- 
nim otkrivanjem informativ- 
ne ploče u predvorju, otvo- 
rili gradonačelnik Lepoglave 
Marijan Škvarić, projekt-me- 
nadžer TKIC-a Hrvoje Kovač 
i direktor Agencije za razvoj 
Varaždinske županije Emil 
Tkalec. 

Objekt je blagoslovio lepo- 
glavski župnik velečasni An- 
drija Kišićek. 

Tijekom same svečanosti, 
kojoj su od visokih gostiju 
nazočili saborski zastupnici 
s našega područja Zlatko Ko- 
račević i Mario Habek, kraći 
glazbeni program izveli su 
lepoglavski Brass ansambl, 
Kvartet Adaggio i Krešo Zver 
na trubi. 

KULTUHA I TUHIZAM 


Živim lancem preseljeno 
15. 000 knjiga 


Četiristotinjak djece iz 
osnovnih škola u Lepoglavi, 
Višnjici i Kamenici, potpomo- 
gnuti učiteljima, djelatnicima 
knjižnice, građanima, članovima 
Poglavarstva i Vijeća te člano- 
vima udruga s područja Grada, 
na nesvakidašnji je način 13. 
ožujka iz prostora stare u novu 
Gradsku knjižnicu u Turističko 
kulturno informativnom centru 
prebacilo oko 15 tisuća knjiga. 
Tvoreći živi lanac dug 300-ti- 


njak metara, koji se protezao 
od OŠ Ante Starčevića ulicom 
Hrvatskih pavlina preko parka 
do TKIC-a, oni su iz tijesnog 
prostora dosadašnje Gradske 
prostora, knjige prenosili preda- 
jući ih iz ruke u ruku. Živi lanac 
je dodavanjem prve knjige sim- 
bolično pokrenuo gradonačel- 
nik Marijan Škvarić koji je tom 
prilikom rekao: 

- Ovom smo akcijom htjeli po- 


stići to da svi sudionici, a prije 
svega djeca iz osnovnih škola, 
osjete što je to knjiga. Knjiga je 
važna u obrazovanju, a obrazo- 
vanje i ova mladost budućnost 
su Grada Lepoglave. Također 
smo željeli da se učenici upo- 
znaju s Turističko kulturno in- 
formativnim centrom i svime 
što im on nudi. Vjerujem da će 
upravo zahvaljujući projektu 


Turističko kulturno informativ- 
nog centra, koji smo uspješno 
realizirali, ovo već četvrto se- 
ljenje Gradske knjižnice u Lepo- 
glavi, biti i konačno. 


Lepoglavski 

GRADSKI LIST 


NAKON PRESELJENJA, OTVORENJE 


Nakon što je knjižna građa, 
na jedinstveni način, preselje- 
nja iz nekadašnjeg prostora u 
novi, suvremeno uređen pro- 
stor Gradske knjižnice u Turi- 
stičko kulturno informativnom 
centru, uslijedilo je njeno otvo- 
renje. To se dogodilo 17. trav- 
nja u nazočnosti mnogih go- 
stiju. Tog je dana na svečanom 
otvorenju gradonačelnik Mari- 
jan Škvarić ravnateljici Gradske 
knjižnice Lepoglava, Karmeli 
Geček, uručio ugovor kojim 
Grad navedeni prostor TKIC-a 
ustupa Gradskoj knjižnici. Time 
je uspješno okončan još jedan 
od program u okviru projekta 
Turističko kulturno informativ- 
nog centra. 


Otvorenju Gradske knjižni- 
ce, između ostalih, nazočile su 
Sonja Tošić Grlač, savjetnica 
za narodne knjižnice pri Naci- 
onalnoj sveučilišnoj knjižnici u 
Zagrebu te Jasminka Štimac 
iz knjižnice Metel Ožegović iz 
Varaždina. One su na otvorenju 
istaknule da je Lepoglava, koja 
je kolijevka znanosti, školstva 
i umjetnosti, zaslužila ovakvo 
jedinstveno i moderno knjiž- 


nično zdanje i uputila čestitke 
za njegovu izgradnju. Tijekom 
otvorenja učenicima, koji su 
sudjelovali u “živom lancu“ pre- 
seljenja knjižničke građe, uru- 
čene su članske iskaznice knjiž- 
nice za 2009. godinu. Program 
otvorenja knjižnice  uveličan 
je predstavljanjem zbirke pje- 
sama “Kaj vu duši“ poznatog 


zagorskog pjesnika i glazbeni- 
ka Ivice Pepelka koji je tijekom 
predstavljanja zbirke kazivao 
neke od svojih pjesama, a uz 
pratnju maestra Darka Berovi- 
ća neke i otpjevao. 


Postavljena turistička 
signalizacija 


Na gradskom je području u 
okviru projekta Turističko kul- 
turno informativnog centra 
postavljena turistička signali- 
zacija. Riječ je o informativnim 
pločama i znakovima postavlje- 
nima s ciljem isticanja lepoglav- 
skog identiteta i poboljšanja 
turističke ponude. Informativne 
ploče prikazuju trenutnu turi- 
stičku ponudu grada Lepoglave, 
a postavljene su na četiri fre- 
kventne gradske lokacije: kod 
zgrade TCIC-a, ispred budućeg 
gradskog muzeja kod lepoglav- 
ske crkve, kod trgovačkog cen- 
tra u Lepoglavi te u Sutinskoj 
kod odmorišta “Bačvica“. Pored 
ploča na cijelom je gradskom 
području postavljena i tzv. sme- 


đa turistička signalizacija, od- 
nosno znakovi koji upućuju na 
pojedine turističke lokacije. 


Informativne ploče i znakovi 
kreirani su u okviru paketa ši- 
renja informacija o turističkoj 
ponudi lepoglavske regije, a 
čine okosnicu projekta razvoja 
turističke infrastrukture i osi- 
guranja novih turističkih usluga 
u lepoglavskoj mikroregiji. 


APARTMAN EVA = 


Dolazak turista u Lepoglavu i 

; danas se, kao i ranije, uglavnom 
; događa u okviru jednodnevnih 
izleta i razgledavanja gradskih 
znamenitosti. Nerijetko se pri 
tom turisti u Gradu zadrže tek 
sat - dva i nakon toga odlaze 
; prema drugim turističkim odre- 
dištima. Za njihov dulji boravak 


neophodno je imati smještajne 
kapacitete koji bi im omogućili 
ostanak i uživanje u svemu što 
grad Lepoglava na cijelom svom 
području može pružiti. A pružiti 
može mnogo, od povijesnih i tra- 
dicijskih znamenitosti, prirodnih 
ljepota i gurmanskih užitaka do 
mogućnosti bavljenja mnogim 


Obilježavanje značajnih lokaliteta 


Pil sv. Marije 


Malo je znano da su “pilo- 
vi“ ili sakralni spomen-stupovi, 
koji svjedoče veliku pobožnost 
i uronjenost čovjeka u kršćanski 
svjetonazor, zapravo specifičnost 
našega šireg kraja. U povijesti su 
uglavnom građeni u kršćanskom 
dijelu jugoistočne Europe, dok ih 
Zapadna Europa uopće ne pozna- 
je. Nekada su pilovi bili razasu- 
ti cijelim krajem, no u proteklih 
pedesetak godina polako su ne- 
stajali te su sačuvani tek rijetki. 
Tako je i u Lepoglavi, od neka- 
dašnja tri pila, koja se sada mogu 
naći samo na starim fotografija- 
ma, ostao sačuvan samo pil sv. 
Marije na ulazu u Lepoglavu, is- 
pod župne crkve i spomeničkog 
samostanskog kompleksa. 


Da bi se očuvao ovaj dio sa- 
kralne baštine, a putnici namjer- 
nici upoznali s poviješću pila, 
koncem veljače pil je obilježen 


prvi privatni 


rekreativnim i sportskim aktiv- 
nostima. Da se sve to ponudi 
gostu, neophodno je imati smje- 
štajne kapacitete kojih, osim u 
restoranu Ivančica, dosad na po- 
dručju grada Lepoglave nije bilo. 
Da bi se dobili takvi kapaciteti, 
potrebna je, prije svega, privat- 
na inicijativa. Upravo su zahva- 
ljujući takvoj inicijativi, kad su 
smještajni kapaciteti u pitanju, 
najdalje otišli supružnici An- 
dreja i Slavko Štefičar koji su na 
području Kameničkog Vrhovca, 
adaptirali staru obiteljsku kućicu 
i uredili je u apartman kojem su 
dali ime Eva. Površina apartmana 
je 40 četvornih metara i u njemu 
se nalazi spavaća soba, kuhinja i 
dnevni boravak, kupaonica s wc- 
om, zatim predsoblje i natkrive- 
na terasa s roštiljem. S terase se 
pruža pogled na prekrasnu okoli- 
cu. Idealan je za boravak četiriju 
osoba kojima su na raspolaganju 
sve pogodnosti koje pruža apar- 
tman s tri zvjezdice, koliko je 
apartmanu Eva dodijeljeno pri- 
likom kategorizacije. Andreja i 


informativnom pločom. Na bije- 
loj ploči na_ hrvatskom, njemač- 
kom i engleskom jeziku doneseni 
su osnovni podatci o pilu. 


Pil sv. Marije u Lepoglavi in- 
formativnom pločom obilježila je 
Županijska turistička zajednica u 
okviru svog projekta “Put bašti- 


Slavko u ovaj su projekt krenuli 
znajući da samo uređenje apar- 
tmana neće privući goste. Stoga 
su izradili web stranicu (www. 
steficar.com) na kojoj se na hr- 
vatskom, njemačkom i engleskom 
jeziku nalaze sve informacije o 
apartmanu. U pripremi su i rekla- 
mni letci, a uz pomoć Grada Lepo- 
glave postavljena su info ploče s 
informacijama o apartmanu. Bo- 
ravak gostiju u apartmanu dosad 
je bio vezan uz blagdane ili zna- 
čajnija višednevna sportska na- 
tjecanja. No, takva su događanja 
rijetka. Da bi gosti češće stizali u 
lepoglavski kraj i u njemu bora- 
vili duže od jednog dana, čime bi 
se povećala potreba za smješta- 
jem, potrebno je kroz turističku 
ponudu pružiti nešto više. Stoga 
Andreja i Slavko, uz sve što se po- 
duzima na gradskoj razini i kroz 
rad gradskog Turističkog društva 
i Turističke zajednice Sjever- 
no Zagorje, pripremaju dodatne 
programe koje će ponuditi turi- 
stima. Uz to, spremni su pomoći 
svima koji, poput njih, žele ući u 


Fa 


ne“, kojim su na području cijele 
županije, od Ludbrega pa sve do 
Trakošćana obilježeni najznačaj- 
niji objekti i lokaliteti kulturne 
i prirodne baštine. Sredstva za 
provođenje projekta osiguralo je 
Ministarstvo kulture Republike 
Hrvatske. 


turistički smještaj 


ovakav posao. 

- U ponudi smještajnih kapaci- / 
teta na našem području ne smije 2 
biti konkurencije već je potreb- X 
na suradnja. Na žalost, trenut- 
no samo mi nudimo mogućnost 
privatnog smještaja. No, postoji 
naznaka da će se uskoro pojavi- 
ti i drugi, tako da ćemo zajedno 
moći snažnije utjecati na goste i 
potaknuti ih da dođu na naše po- 
dručje i tu se zadrže. Imamo im / 
puno toga za ponuditi. Potrebno 
je snažnije se predstaviti i isko- Z 
ristiti potencijale koje nam ovaj / 
prekrasan kraj pruža. - rekao je / 
Slavko Štefičar. 

Da bi se povećala ponuda smje- 
štajnih kapaciteta na gradskom 
području, Grad Lepoglava spre- 
man je, kao što je to bio slučaj i 
kod obitelji Štefičar kojoj je do- 
dijelio 10.000 kuna nepovratnih 
sredstava, sufinancirati uređenje 
novih smještajnih kapaciteta i 
na taj način turističku ponudu - 
lepoglavske regije učiniti zani- / 
mljivijom. 


Broj: 2 | 


Lepoglavski 


GRADSKI LIST 


KULTURHA I TUHIZAM 


PREDSTAVLJEN PROJEKT 
“Ekomuzej čipke i čipkarstva" 

“Ekomuzej čipke i čipkarstva“ 
u Lepoglavi bit će prvi muzej 
čipke u Hrvatskoj, koji na suvre- 
men i hands-on način predstav- 
lja prvenstveno čipkarstvo lepo- 
glavskog kraja, ali i hrvatska te 
europska središta čipke. 


Prezentacijom  lepoglavske 
čipke na međunarodnim izlož- 
bama i održavanjem Međuna- 
rodnog festivala čipke u Lepo- 
glavi, Grad Lepoglava i na ovaj 
način promovira bogatu tradici- 
ju ovoga kraja i razvija svoj novi 
kulturni identitet na temelju 
čipke i čipkarstva. 

“Ekomuzej čipke i čipkarstva“ 
u Lepoglavi na zanimljiv i pri- 
stupačan način valorizira uku- 
pnost bogate kulturne baštine 
lepoglavskoga kraja, štiteći i 
na suvremeni način  tumače- 
ći tradicionalni način života. 
Svojim postavom, kao i progra- 
mima unutar i izvan ekomuzeja, 
osnažuje povezanost lokalne 
zajednice i čipkarske tradicije 
te tako, na interdisciplinaran 
način, temeljen na upotrebi no- 
vih tehnologija, ukazuje na Le- 
poglavu kao posebno odredište 
vezano uz čipku i čipkarstvo. 

Poticanje i njegovanje inter- 
kulturne međunarodne razmje- 
ne i suradnje misija je ekomu- 
zeja koja proizlazi iz svijesti da 
su čipka i čipkarstvo jedinstven 
europski fenomen što ga svojim 
specifičnostima obogaćuje ra- 
znolikost hrvatske čipkarske tra- 
dicije. Tako lepoglavski ekomu- 

zej postiže snažnu regionalnu, 
nacionalnu i europsku dimenzi- 
ju djelovanja umrežavanjem na 
posebnosti i unikatnosti čipke i 
čipkarstva. 


muzej čipke. 

Projektnu ideju i koncept 
stalnog postava  “Ekomuzeja 
čipke i čipkarstva“ osmilili su 
autori iz tvrtke Muze d.o.o. iz 


Sastavnice budućeg ekomu- 
zeja “unutar zidova“ uključuju 
stalnu izložbu, galeriju za po- 
vremene izložbe, dječji muzej 
čipke, radionicu za restauraciju 
čipke i tekstila, modni studio, 
multifunkcionalnu dvoranu, do- 
kumentacijski centar, čuvaonicu 
građe, knjižaru/suvenirnicu te 
muzejsku slastičarnu i čokolad- 
ni bar. Sve te odjele simbolično 
povezuje motiv konca koji se 
odmata s batića. “Izvan zidova“ 
ekomuzej uključuje međunarod- 
ni festival čipke, čipkarski vrt, 
čipkarske rute, kao i virtualni 

Zagreba i dr. Tihana Petrović 
Leš, etnologinja s Filozofskog 
fakulteta u Zagrebu. Studio Cu- 
culić iz Zagreba osmislio je vi- 
zualni identitet ekomuzeja, dok 
je Studio Revolucija iz Zagreba 
autor multimedijalnog koncep- 
ta i web stranice. 


Da bi se s projektom “Eko- 
muzej čipke i čipkarstva“ upo- 
znala javnost, održane su dvije 
prezentacije. Na prvoj, održa- 
noj 11. veljače u Turističko 
kulturno informativnom centru 
u Lepoglavi, njegovi su autori 
projekt predstavili lepoglavskoj 
javnosti. Široj javnosti projekt 
je predstavljen 17. ožujka u Eu- 
ropskom domu u Zagrebu. 


Nakon što je prethodno osi- 
guran prostor u koji bi muzej 
trebao biti smješten, a riječ je 
o zgradi nekadašnje medicin- 
ske ambulante u baroknoj jez- 
gri Lepoglave, izradom projekta 
napravljen je još jedan korak 
prema njegovoj realizaciji. Idu- 
ći korak bit će «zatvaranje fi- 
nancijske konstrukcije» za što 
je, prema procjenama, potrebno 
oko 20 milijuna kuna. Ta sred- 
stva osigurala bi se kandidira- 
njem projekta za potpore iz re- 
sornih ministarstava i fondova 
Europske unije. 


Lepoglavska čipka u Estoniji 

Lepoglavskoj čIpki - 
Zlatni orden 
za čipkarsku kvalitetu 


Lepoglavska čipka iz eston- 
skoga grada Narve s Trećeg 
međunarodnog festivala čip- 
ke vratila se ovjenčana Zlat- 
nim ordenom za čipkarsku 
kvalitetu = (vrijednost), kao 
pobjednica čipkarskih radova. 
Priznanje je dodijelio tamoš- 
nji Muzej čipkarstva Ermita- 
až Vanaema Veimevakk, a na 
samoj svečanosti zatvaranja 
festivala čipke u Narvi, iz ruku 
domaćice muzeja Alle Meos 
primio ga je Mirko Varović, 
voditelj lepoglavskoga eko- 
muzeja čipke i čipkarstva. 

Uz Mirka Varovića, Lepo- 
glavu i njeno čipkarstvo, ali i 
turističke potencijale Lepo- 
glave i Varaždinske županije, 
na festivalu u Estoniji pred- 
stavljale su Ljubica Šumečki, 
direktorica Turističkog ureda 
Turističke zajednice “Sjever- 
no Zagorje“ i lepoglavska 
čipkarica Anamarija Županić. 
Ona je tijekom festivala odr- 
žala 45-minutno predavanje 
na engleskom jeziku o lepo- 
glavskoj čipki, koje je inače 
pripremila dugogodišnja vanj- 
ska suradnica lepoglavskog 
festivala čipke, Nerina Eckhel 
iz Etnografskog muzeja u Za- 
grebu. Potom je upriličena i 
prezentacija izrade lepoglav- 
ske čipke na čipkarskim radi- 
onicama koje su se održavale 

u sklopu programa festivala, 
a svim sudionicima festiva- 
la prikazan je i film “Dedek, 
batek i bakica“. U izložbe- 
nim prostorima posjetitelji 
festivala mogli su razgledati 
i izložbu “Lepoglavska ljepo- 
tica — Lepoglavska čipka“ na 
kojoj su bili izloženi reprezen- 
tativni primjerci lepoglavske 
čipke, vlasništvo Grada Lepo- 
glave, Zadruge lepoglavske 
čipke i Etnografskog muzeja 
U Zagrebu. Otvorenje izložbe 
svojom je nazočnošću uveli- 
čao i veleposlanik Republike 
Hrvatske u Estoniji i Finskoj, 
Damir Kušen. 


Festival u Narvi, u Estoni- 
ji, odvijao se od 30. travnja 
do 2. svibnja, a lepoglavska 
čipka na njemu je sudjelova- 
la zahvaljujući dobroj surad- 
nji s estonskim čipkaricama, 
ostvarenoj 2007. godine kada 
su Estonke sudjelovale na ta- 
dašnjem 11. međunarodnom 
festivalu čipke u Lepoglavi. 
Suradnja bi trebala biti na- 
stavljena na ovogodišnjem 
13. međunarodnom festivalu 
čipke u Lepoglavi koji će se 
održati od 17. do 20. rujna. Za 
sudjelovanje na tom festivalu, 
estonskim čipkaricama upu- 
ćeni su pozivi već za vrijeme 
njihovog festivala. 


FE tsh 

Najavljen 
13. međunarodni 
festival čipke 


Međunarodni festival čipke 
u Lepoglavi ove će se godine 
održati od 18. do 20. rujna. Bit 
će to njegovo 13. izdanje, a te- 
matski će biti vezan za čipku 
U crkvi i na oltaru. Uz bogat 
stručni, znanstveni, izložbeni i 
kulturno-umjetnički program, 
festival će imati i bogat za- 
bavni sadržaj, u okviru kojeg 


je najavljen nastup zagrebač- 
ke punck-rock skupine Hlad- 
no pivo. 
Zaorganizaciju 13. međuna- 
rodnog festivala čipke, Grad 
Lepoglava je odlukom Pogla- 
varstva gradskom Turističkom 
društvu, kao organizatoru 
festivala, dodijelio sredstva u 
iznosu od 100 tisuća kuna. 

Značajna sredstva za poticanje poljoprivredne proizvodnje 
Poljoprivredi namijenjeno 


160.000 kuna 


Potičući poljoprivrednu pro- 
izvodnju na svom području, 
Grad Lepoglava je za projekte 
individualnih seljačkih gos- 


podarstava, = plasteničku ili 
stakleničku proizvodnju te 
sufinanciranje postavljanja 


zaštitnih mreža protiv tuče, 
izdvojio 160.000 kuna prora- 
čunskih sredstava. 


Prema odluci Gradskoga po- 
glavarstva sa 100.000 kuna 
sufinancirat će se projekti 
ukupno 26 individualnih se- 
ljačkih gospodarstava. Iznosi 
potpore po pojedinom gospo- 
darstvu bit će od 500 kuna do 
čak 12.000 kuna. Da bi zaštiti- 


POLJOPRIVREDNA PROIZVODNJA 
u plastenicima 


Za unaprjeđenje poljoprivrede 
na gradskom je području, uz tra- 
dicionalnu, potrebno pokrenuti 
i nove, drugačije, načine poljo- 
privredne proizvodnje koji do- 
sad nisu bili prisutni, a kojima 
se poljoprivrednici, žele li biti 
konkurentniji i produktivniji, 
moraju u budućnosti okrenu- 
ti. Jedan od takvih načina je 
plastenička proizvodnja koja 
je uvelike prisutna u poljopri- 
vrednoj industriji razvijenih 
zemalja. Želeći potaknuti po- 
ljoprivrednike s područja Grada 
Lepoglave da krenu s takvom 
proizvodnjom gradsko je Po- 
glavarstvo u okviru Programa 
za poticanje poljoprivredne 
proizvodnje poljoprivrednicima 
ponudilo sufinanciranje  pro- 
izvodnje iz plastenika. Uz to 
organizirano je i predavanje na 
kojem su o plasteničkoj i sta- 
kleničkoj proizvodnji cvijeća, 
povrća i voća govorili struč- 
njaci iz Hrvatskog zavoda za 
poljoprivrednu = savjetodavno 


službu. Predavanju održanom 


li svoje nasade od tuče, četiri 
poljoprivredna gospodarstva 
zatražila su potporu Grada za 
postavljanje zaštitnih mreža, 
pa će ih Grad Lepoglava sufi- 
nancirati s po 5.000 kuna. 


Iz sredstava programa ra- 
zvoja poljoprivrede bit će 
isplaćeno još i 20.000 kuna 
Poljoprivrednoj zadruzi “Ne- 
ven“ za razvoj plasteničke 
proizvodnje, te tvrtki T.I.M. Iz 
Donje Višnjice, kojoj će se tim 
iznosom pomoći pri usklađi- 
vanju s normama proizvodnje 
i skladištenja jaja za ljudsku 
prehranu. 


u gradskoj vijećnici odazvalo se 
desetak zainteresiranih građana 
koje je u ime Grada pozdravio 
dr. vet. med. Zorislav Rodek, 
član Poglavarstva zadužen za 
poljoprivredu i stočarstvo. Pri 
tome je ukratko objasnio važ- 
nost pokretanja poljoprivredne 
proizvodnje u plastenicima i 
staklenicima na lepoglavskom 
gradskom području. U nastavku 
predavanja stručnjaci iz Hrvat- 
skog zavoda za poljoprivrednu 
savjetodavno službu govorili 
su o plasteničkoj i stakleničkoj 
proizvodnji. Jelena Stipetić, 
nazočne je upoznala s plaste- 
ničkom proizvodnjom povrća, o 
plasteničkoj proizvodnji cvijeća 
govorila je Mara Bogović dok je 
Valerija Pokos Nemec govorila o 
načinima navodnjavanja u tako 
zatvorenom prostoru. Preda- 
vanju je nazočio i Franjo Babić 
iz tvrtke Novoteh, predstavivši 
tom prilikom alate koji se ko- 
riste kod ovakvog tipa poljopri- 
vredne proizvodnje. 


Informacija o pojavi trihine- 
loze na našem području izazva- 
la je zabrinutost građana, kao 
i medicinskih i veterinarskih 
službi. Zaraženost trihinelo- 
zom kod dviju osoba s lepo- 
glavskoga područja, potvrđena 
je sredinom veljače u Zavodu 
za javno zdravstvo Varaždin- 
ske županije. Na sreću, bolest 
je otkrivena u ranoj fazi, te su 
oboljeli medicinski zbrinuti i 
nemaju značajnijih posljedica 
za zdravlje. 

Susreti vina z bregov 


Da za vina iz našeg kraja više 
ne vrijedi uzrečica koja zagor- 
ska vina stavlja u isti kontekst 
s “kiselišom“ potvrdila je i 
izložba ocijenjenih vina “Prvi 
susreti vina z bregov“ koju je u 
Lepoglavi u prostoru Turističko 
kulturno informativnog centra 
organizirala Udruga vinara, vi- 
nogradara i voćara Klopotec. Na 
izložbu je prijavljeno 276 uzora- 
ka vina s lepoglavskog i okolnih 
područja čiju je kvalitetu ocije- 
nilo deset vrhunskih hrvatskih 
enologa. Ocjenjivačka komisija 
je 8 vina nagradila zlatnom, 100 
srebrnom, a 116 brončanom me- 
daljom, 26 vina dobilo je prizna- 
nje, dok je 26 uzoraka odbače- 
no. Iako je bilo samo 8 zlatnih 
medalja, prema riječima Tonka 
Županić, predsjednika Udruge 


Klopotec, ukupna kvaliteta vina 
je zadovoljavajuća, no primjet- 
no je da postoji još mjesta za 
napredak. Prije svega potreb- 
no je imati zdravo grožđe pa je 
stoga prisutnim vinogradarima 
i vinarima, prije same dodjele 
medalja i priznanja, predava- 
nje o bolestima i zaštiti vinove 
loze održala Gordana Lovrec iz 


Hrvatskog zavoda za poljopri- 
vrednu savjetodavnu službu. Da 
bi sei dodatno podigla kvaliteta 
ovdašnjih vina, Udruga vinara, 
vinogradara i voćara organizirat 
će stručna predavanja i dodatno 
educirati svoje članstvo. Koliko 
će u tome uspjeti, doznat će se 
za godinu dana na drugim Su- 
sretima vina z bregov. 

Uređeno 7 kilometara 
sumskih prometnica 


Od 2005. godine, kada je 
osnovana Udruga privatnih 
šumovlasnika Kesten, vlasni- 
ci šumskih površina s područja 
Grada Lepoglave zajednički i uz 
stručnu pomoć  Šumarske sa- 
vjetodavne službe, gospodare 
vlastitim šumama te rješavaju 
probleme vezane uz šumarstvo. 
Jedan od najvećih problema s 
kojim se privatni šumovlasnici 
susreću, nepostojanje je šum- 
ske prometne infrastrukre, pa 
je stoga od samog početka rada 
Udruge prioritet dan izgradnji 
šumskih prometnica kojima se 
postiže veća otvorenost privat- 
nih šumskih površina. Tako je, 
zahvaljujući Šumarskoj savjeto- 
davnoj službi, u proteklom raz- 
doblju na području koje svojim 
radom pokriva Udruga Kesten 
uređeno 7 šumskih prometnica 
ukupne dužine 7,5 kilometara, 
vrijednih milijun i 600 tisuća 
kuna. Sredstva su dobivena iz 
Fonda za općekorisne funkcije 
šuma koji se puni zahvaljujući 
tzv. zelenom porezu. 

Ovi podatci izneseni su ti- 
jekom Skupštine Udruge pri- 
vatnih  šumovlasnika Kesten 
održane u Žarovnici, na kojoj 
je za predsjednika Udruge, pri- 
znajući mu time dobar rad u 


Trihineloza 


Trihinelu potvrđuju i u Ve- 
terinarskoj = stanici Ivanec. 
Izvor zaraze je svinja zaklana 
u jednom domaćinstvu na iva- 
nečko-lepoglavskom — rubnom 
području, gdje su se osobe za- 
razile kušajući sirovu smjesu 
za kobasice. Inače, svinja je na 
ovo područje došla lani u lipnju 
iz jednog uzgoja u Vidovcu. 

Trihineloza je  parazitarna 
bolest životinja koja nekad pre- 
lazi na čovjeka i koja se javlja 
nakon konzumacije nedovoljno 


kuhanog ili pečenog mesa, a 
najčešće je riječ o svinjetini. 
Ličinaka trihinele ima u su- 
šenom, dimljenom i termički 
neobrađenom mesu zaraženih 
svinja. Ličinke trihinele žive 
i u psima, mačkama, konjima, 
divljim svinjama, medvjedima i 
jazavcima. 

Bolest čovjeka se može spri- 
ječiti samo ako je meso namije- 
njeno prehrani, termički dobro 
obrađeno. Zakonska obveza je, 
prilikom kolinja, meso dosta- 


proteklom mandatu, ponovno 
izabran Tomo Rešetar. On je za 
ovu godinu najavio nastavak 
uređenja šumskih prometnica. 
U planu je, do kraja godine, na 
isti način na području Crkovca 
Žarovnice, Višnjice, Lepoglave 
i Kameničkog podgorja uredi- 
ti još 10 prometnica, ukupne 
dužine 9.200 metara. Inače, 
zahvaljujući sredstvima Fonda 
za općekorisne funkcije šuma, 
kao i predloženom programu 
uređenja šumskih prometnica 
Udruge Kesten, prva je na ovaj 
način uređena šumska promet- 
nica u Hrvatskoj bila prometni- 
ca Šantalabi - Osoje u zaseoku 
Šantalabi. Nakon uređene prve 


viti na kontrolu za trihinelu u 
Veterinarsku stanicu na svom 
području. No, prema informaci- 
jama veterinarskih služba, broj 
pregledanih svinja se smanju- 
je, što znači da vlasnici takvu 
obvezu u pravilu izbjegavaju. 
Tako su prošle sezone u Vete- 
rinarskoj stanici u Ivancu, koja 
je odlukom Ministarstva poljo- 
privrede, šumarstva i vodnog 
gospodarstva, ovlaštena za ve- 
terinarske preglede životinja i s 
lepoglavskog područja, pregle- 


prometnice nastavljena je od- 
lična suradnja Udruge privatnih 
šumovlasnika i Šumarske savje- 
todavne službe koja je rezulti- 
rala nastavkom uređenja ostalih 
prometnica. Koliko je navedena 
suradnja dobra, potvrdila je i 
ravnateljica Šumarske  savje- 
todavne službe Suzana Trninić 
koja je na Skupštini udruge 
istaknula da je Udruga Kesten 
najbolja udruga privatnih šu- 
movlasnika u Hrvatskoj. Odlič- 
nu je suradnju Udruga privatnih 
šumovlasnika Kesten ostvarila i 
s Gradom Lepoglavom što je na 
održanoj Skupštini potvrdio i 
gradonačelnik Marijan Škvarić. 


dali ukupno tek 638 uzoraka, a 
primjerice četiri godine ranije 
njih čak 1.300. 

Ovo su prvi slučajevi trihine- 
le, evidentirani u svinja koje su 
podrijetlom s ovog područja. 
Do sada je trihinela u svinja na 
našem području utvrđena u dva 
slučaja, 2003. i 2006. godine, 
no oba se puta radilo o svinja- 
ma dovezenim sa slavonskog 
područja. 

Simpozij o blaženom kardinalu Alojziju Stepincu 


“KARDINAL ALOJZIJE STEPINAC 


- svjedok vremena i vizionar za trece tisucljeće" 


Povodom 10. obljetnice be- 
atifikacije zagrebačkog nad- 
biskupa kardinala Alojzija 
Stepinca, 57 godina nakon nje- 
govog izlaska iz lepoglavske ka- 
znionice i premještanja u kućni 
pritvor u Krašiću, te 70. obljet- 
nice euharistijskog kongresa u 
Varaždinu kojemu je predsjedao 
Kardinal, u gradu Lepoglavi odr- 
žan je 5. prosinca znanstveni 
skup “Kardinal Alojzije Stepi- 
nac - svjedok vremena i vizionar 
za treće tisućljeće“. U župnoj 
dvorani koja nosi ime blaženog 
Alojzija, okupili su se brojni 
uglednici iz crkvenih, društve- 
nih, političkih i znanstvenih 
krugova, ali i mnogi drugi koji 
su svojom prisutnošću željeli 
doprinijeti vlastitom osobnom, 
ali i cjelokupno društvenom pro- 
mišljanju o liku i djelu blaženog 
kardinala. Skup je okupio pet- 
naest uvaženih stručnjaka koji 
su interdisciplinarno prikazali 
uzroke i posljedice montiranog 
sudskog procesa Alojziju Ste- 
pincu, osvijetliti događaje koji 
su neposredno pratili njegovu 
presudu, kao i njezine odjeke 
u domaćoj i svjetskoj javnosti, 
napose sa stajališta njegovih 
suvremenika. Oni su nastojali 
prikazati osobu blaženog Aloj- 
zija kao svjedoka vremena i 
vizonara koji je svojim jasnim 
i nedvosmislenim zalaganjem 
za istinu i svoj hrvatski narod 
otvarao putove događajima no- 
vije hrvatske povijesti. 


Skup je otvorio mons. Jo- 
sip Mrzljak, varaždinski biskup, 
pozdravivši sve prisutne i za- 
hvalivši na sudjelovanju među 
ostalim potpredsjedniku Hrvat- 
skog sabora Vladimiru Šeksu, 
mons. Juraju Batelji, vicepostu- 
latoru kauze Blaženika i izasla- 
niku kardinala Josipa Bozani- 
ća, zagrebačkog nadbiskupa i 
metropolita, kao i predstavni- 
cima ministarstava, institucija 
i raznih udruga, svećenicima, 
redovnicima i redovnicama iz 
Varaždinske i drugih biskupija, 
ali i svima ostalima, vjernicima 
župe Lepoglava i gostima. 

Zanimljivost koja je posebno 
obilježila početak skupa bila je 
ura kardinala Stepinca koju je 
biskup Mrzljak ustupio za izla- 
ganja, a koju je kardinal Stepi- 
nac darovao njegovoj obitelji, 
inače svojoj rodbini, po dolasku 
u Krašić. 

Mons. Batelja kao vicepostu- 
lator kauze, posebno je nagla- 
sio različite vidove mučeništva 
kardinala Stepinca čiju je osobu 
najviše obilježila čvrsta i posto- 
jana vjera. 

Potpredsjednik Sabora Šeks 
istaknuo je ,Deklaraciju o osu- 
di političkog procesa i presude 
protiv Stepinca“, koju je 1992. 
godine usvojio Sabor, kao prvi 
korak u ispravljanju nepravde 
nanesene kardinalu Stepincu, 
ali i cijelom hrvatskom narodu 
koji se u njemu i s njime poisto- 
vjećivao. Osvrnuo se i na razne 


IZ VJERSKOG ŽIVOTA 


revizioniste i krivotvoritelje hr- 
vatske povijesti koji hrvatskom 
društvu posljednjih godina žele 
nametnuti svoje viđenje, za nas 
stvarno i nedvosmisleno zloči- 
načkog, komunističkog režima. 

Svoj znanstveno - istraživač- 
ki rad na pojedinim temama u 
kratkim izlaganjima predstavili 
su cijenjeni predavači: dr. sc. 
Željko Horvatić, Josip Kustić, 
dipl. iur., Tomislav Jonjić, dipl. 
iur., dr. sc. Miroslav Akmadža, 
mons. Vladimir Stanković, 0. 
Vladimir Horvat, preč. Andrija 
Kišiček, župnik, vlč. Andrija Lu- 
kinović, fra Ljudevit Maračić, fra 
Bonaventura Duda, dr. sc. Nata- 
ša Bašić, dr. sc. Josip Jurčević, 
akademik Vladimir Paar, mr. sc. 
Jure Vujić, dr. sc. Danijel Miščin 
te dr. sc. Josip Sabol. 

Kao sažetak skupa prihvaćena 
je Izjava kojom se poziva Vlada 
i Hrvatski sabor da se odgovara- 
jućim zakonskim promjenama 
omogući revizija sudskog pro- 
cesa kardinalu Alojziju Stepin- 
cu, ali i svima onima koji su na 
raznim političkim procesima na- 
kon Drugog svjetskog rata pro- 
glašeni krivima samo zato što su 
imali viziju drugačije Hrvatske 
odone koju im je nudio komuni- 
stički režim. Također je dan po- 
ticaj osnivanju povijesno-prav- 
ne komisije koja bi znanstveno i 
objektivno vrednovala sve poli- 
tičke procese od 1945. do 1990. 
na području bivše Jugoslavije. 
U zaključku varaždinski biskup 


mons. Josip Mrzljak istaknuo je 
da za nas vjernike nije upitno 
tko je bio kardinal Alojzije i za 
koje se vrednote zalagao i trpio, 
ali da je potrebno da se i hrvat- 
sko pravosuđe konačno suoči s 
tom problematikom. Ovaj sim- 
pozij i zbornik radova, koji će 
uslijediti, doprinos je tome. 
Posebni interes svih sudioni- 
ka skupa izazvalo je prikaziva- 
nje filma pod nazivom ,Doku- 
mentarni film o suđenju grupi 
narodnih izdajica pred Vijećem 
Vrhovnog suda NR Hrvatske: 
Stepinac pred narodnim sudom“ 
snimljenog u svrhu komunistič- 
ke propagande kojim se kardi- 
nala Stepinca željelo prikazati 
kao jednog od najgorih ratnih 
zločinaca, suradnika okupatora 

i narodnih izdajica. 


Znanstveni skup o hrvatskom 
blaženiku kardinalu Alojziju 
Stepincu završen je svetom mi- 
som u župnoj crkvi Bezgrešnog 
Začeća Blažene Djevice Marije 
koju je uz suslavljenje više sve- 
ćenika predvodio mons. Josip 
Mrzljak, varaždinski biskup. U 
homiliji, Biskup je još jednom 
posebno = istaknuo = vjernički 
identitet kardinala Stepinca i 
snagu kojom je prihvaćao Božju 
volju u svojemu životu, a koja 
je proizlazila iz njegovih sva- 
kodnevnih susreta s Kristom u 
euharistiji. O tome svjedoči i 
oltar na kojem je svakog dana 
u zatvoru slavio euharistiju, a 
sada se nalazi u župnoj crkvi u 
Lepoglavi. 


—= 


Novo raspelo u Višnjici 


- Sad nam ne trebaju ni us- 
pornici za promet jer svatko, tko 
prolazi ovom cestom, uspori ili 
zastane da bi pogledao ovo pre- 
krasno raspelo — rekao je jedan 
od ponosnih mještana Višnjice 
prilikom blagoslova novog ras- 
pela koje je u Višnjici, na ra- 
skrižju putova koji vode prema 
Zlogonju, Trakošćanu i Lepogla- 
vi, podignuto na mjestu starog 
dotrajalog drvenog križa. Monu- 
mentalno raspelo, do kojeg se 
dolazi stepenicama ograđenima 
nehrđajućom ogradom, zajedno 
s uređenom okolinom, postav- 
ljeno je sredstvima koje su pri- 
kupili mještani Višnjice, dona- 
cijama Grada Lepoglave, tvrtki 
Lomi i Car, autoprijevoznika 
Ivana Križanca te obitelji Kranj- 


PS d 


čeciJug. Inicijativu za gradnju 
križa dao je Mjesni odbor Donja 
Višnjica, a cijelu je akciju orga- 
nizirao Ivan Križanec. 

Novo je raspelo u nazočnosti 
velikog broja mještana, članova 
višnjičkih udruga te donatora, 
na uskrsni ponedjeljak blagoslo- 
vio domaći župnik vlč. Dragutin 
Šimek. Blagoslovu je nazočio i 
gradonačelnik Grada Lepogla- 
ve Marijan Škvarić, a svima se, 
nakon blagoslova, na angažma- 
nu i doniranim prilozima u ime 
Mjesnog odbora Donja Višnjica, 
zahvalio organizator akcije Ivan 
Križanec. 

Raspelo je osvijetljeno reflek- 
torima tako da je poseban do- 
življaj vidjeti ga noću. 


I Lepoglava demografski umire 


Na lepoglavskom području 
i dalje se bilježe nepovoljne 
demografske prilike, a “bijela 
kuga“ kao da hara tim krajem. 
Tako podatci, koje s početkom 
godine na svetim misama iznose 
svećenici, govore da je u lepo- 
glavskoj i kameničkoj župi sta- 
nje 2008. bilo doduše nešto po- 
voljnije no godinu dana ranije, 
ali pozitivna kretanja u ove dvi- 
je župe ozbiljno ugrožava stanje 
u župi Višnjica. Lepoglavski žu- 
pnik, velečasni Andrija Kišićek, 
istaknuo je da su tijekom 2008. 
godine u župi bila 44 krštenja. 
Ovaj podatak nešto je povoljniji 
od predlani, kada je u lepoglav- 
skoj župi kršteno 30-tero djece, 
od kojih samo 17 novorođenča- 
di. U župi Lepoglava prošle su 
godine umrle 63 osobe, devet 


više no godinu dana ranije. Broj 
novih brakova i dalje je malen. 
U župi s oko tri i pol tisuće vjer- 
nika, lani je sklopljeno samo 18 
brakova. 


I podatci o broju rođenih i 
umrlih u župi Kamenica lani su 
bili povoljniji no godinu dana 
ranije. Od kameničkog župnika 
velečasnoga Dragutina Joča sa- 
znali smo da su tijekom 2008. 
godine u župi bila 32 krštenja. 
Ovaj podatak nešto je povoljniji 
od predlani, kada je u kamenič- 
koj župi kršteno 20-tero djece. 
U župi Kamenica prošle su godi- 
ne umrle 63 osobe, jedna više no 
godinu dana ranije. Broj novih 
brakova i dalje je malen. Lani ih 
je sklopljeno samo 10. 

Najnegativniji podatci dolaze 
iz župe Višnjica. Tamošnji žu- 


pnik, velečasni Dragutin Šimek, 
istaknuo je da je lani obavio 
22 krštenja, 4 manje no godinu 
dana ranije, a na posljednji po- 
činak ispratio je 30 župljana, tri 
više no u 2007. godini. Razoča- 
ravajući je međutim podatak o 
broju novih obitelji. Sklopljeno 
je samo 5 brakova, čak 6 manje 
no u 2007. godini. 


Slični podaci u lepoglavskom 
kraju pojavljuju se iz godine u 
godinu, a u prilog toj tvrdnji 
dovoljno idu rezultati nedavno 
provedenih predupisa u prve 
razrede osnovnih škola. Tako 
će u osnovne škole u Lepoglavi, 
Kamenici, Višnjici i Zarovnici, na 
jesen u prve razrede sjesti uku- 
pno desetak učenika manje no 
što je to bilo minule jeseni. 

Studentski kampus iz zadrugarstva i hrvatskog jezika u Kamenici 


KULTURA 


Lepoglavski 


CENTAR ZADRUGARSTVA 


Jedan običan posjet studena- 
ta i terenska nastava provedena 
na tom mjestu bila je dovoljna 
da se Učiteljski fakultet iz Za- 


greba zainteresira za Kame- 
nicu, te predloži Ministarstvu 
prosvjete i športa RH, da ispita 
mogućnost organiziranja kam- 


pusa u Kamenici. U nepune dvi- 
je godine odonda je napravljeno 
mnogo. U travnju 2008. godine 
ravnateljica Osnovne škole “Iva- 
na Rangera“ u Kamenici Marija 
Rodek uručila je dekanu Uči- 
teljskog fakulteta, dr. Vladimiru 
Šimoviću, darovnicu za zgradu 
stare škole u Kamenici. Uz po- 
moć sponzora i partnera Fakul- 
tet će zgradu obnoviti, a da bi 
osobno stekli uvid u stanje gra- 
đevine, Kamenicu su 12. ožujka 
posjetili dekan i prodekan Uči- 
teljskog fakulteta Sveučilišta u 
Zagrebu, dr. Vladimir Simović i 
dr. Ante Bežen te voditelj po- 
družnice Učiteljskog fakulteta 
u Čakovcu, dr. Đuro Blažeka. 


Zajedno s njima u Kamenicu 


su stigli i građevinski stručnjaci 
koji su utvrdili trenutno stanje 
objekta stare školske zgrade u 
kojoj će biti uređen studijski 
kampus. Iako je zub vremena 
nagrizao objekt stare škole, sa- 
građene 1930. godine, zaključe- 
no je da je on u dobrom stanju. 
Inače, u tom prostoru osnov- 
noškolska se nastava odvijala 
sve do 1990. godine, a zgrada s 
okolnim prostorom ima ukupno 
1.400 m2 prostora usred nase- 
lja. 

Odabir Kamenice za student- 
ski kampus nije bio slučajan. 
Na ovim prostorima stoljećima 
duga narodna tradicija izrade 
cekera i logožara, te uporabnih 
predmeta od slame, od čega je 

nekada živjela svaka kuća u Ka- 
menici, ovdje je i izvrsno saču- 
vana u osnovnoškolskoj nastavi 
zadrugarstva. Plodno je to tlo 
na kojem će i studenti moći od 
lokalnog stanovništva i učenika 
škole, putem vježbi steći prak- 
tično znanje potrebno za svoj 
studij zadrugarstva i hrvatskog 
jezika. 


Gradske stipendije studentima 


Da bi pomogao obrazovanje 
mladih sa svog područja, Grad 
Lepoglava je za tekuću akadem- 
sku godinu dodijelio ukupno 16 
studentskih stipendija dok je 
četvero studenata dobilo jed- 
nokratnu gradsku pomoć. Time 
je zaključen natječaj za dodjelu 
stipendija za tekuću akademsku 
godinu koji je Grad raspisao sre- 
dinom veljače, a na koji se prija- 
vilo ukupno 20 studenata. 

Temeljem podnesenih prija- 
va i postavljenih kriterija, 13 
stipendija dodijeljeno je na 
osnovi = socijalno-ekonomskog 
statusa, a 3 stipendije dodi- 
jeljene su studentima koji se 
školuju za deficitarna zanima- 
nja na području Grada. Budući 
da je ova akademska godina u 
tijeku, svakom je stipendistu 
Grad Lepoglava, prilikom potpi- 
sivanja ugovora o stipendiranju, 
isplatio zaostatke u visini od 3 
tisuće kuna. Ostatak stipendi- 


je bit će im isplaćivan do kraja 
akademske godine u mjeseč- 
nim iznosima od 500 kuna. S 
obzirom na to da su bodovne 
razlike definirane kriterijima, 
između studenata kojima je na 
osnovi socijalno ekonomskog 
statusa odobrena stipendija i 
onih kojima prema tom kriteriju 
nisu, bile male, odlučeno je da 
se ovim posljednjima dodijeli 
jednokratna pomoć u iznosu od 
3 tisuće i 600 kuna. Na taj će 
način Grad svim studentima koji 
su se prijavili na natječaj nov- 


čano pomoći u školovanju i time 
nastaviti s provedbom gradskog 
programa potpore obrazovanju. 


Ugovore o stipendiranju i do- 
djeli jednokratne pomoći stu- 
denti su potpisali na svečanosti 
koju je za tu priliku organizira- 
na u gradskoj vijećnici. Nazoč- 
nim studentima gradonačelnik 
Marijan Skvarić i predsjednik 
Gradskog vijeća Robert Maček 
zaželjeli su da uspješno okonča- 
ju svoje školovanje i pozvali ih 
da stečenim znanjem doprinesu 
razvoju Grada Lepoglave. 


POTPORA 
MLADIM 
GLAZBENICIMA 


Poznato je kako je Lepoglava 
grad duge glazbene tradicije i 
mjesto s velikim brojem školo- 
vanih glazbenika. Kako bi se ta 
tradicija nastavila, ali i kako bi 
se djeci pružila mogućnost da 
svoje slobodno vrijeme prove- 
du učeći nešto korisno i steknu 
osnovnu glazbenu naobrazbu, 
koja će ih možda kasnije usmje- 
riti nastavku glazbenog obra- 
zovanja, Grad Lepoglava ove 
godine učenicima s gradskog 
područja sufinancira pohađanje 
osnovne glazbene škole. Za te je 
potrebe iz gradskog proračuna 
osigurano nešto više od 17 ti- 
suća kuna kojima će se svakom 
polazniku škole sa 180 kuna fi- 
nancirati posljednja tri mjeseca 


pohađanja glazbene škole. Ra- 
zlog da se financiraju samo po- 
sljednja tri mjeseca pohađanja 
glazbene škole želja je Grad po- 
moći upravo onim polaznicima 
koji će završiti započeto glaz- 
beno obrazovanje. Na taj način 
gradsku će potporu ostvariti 
trideset i dvoje polaznika s po- 
dručja Grada Lepoglave i to njih 
18 koji osnovnu glazbenu školu 
polaze u Lepoglavi te 14 koji 
zbog neodržavanja smjera gita- 
re u Lepoglavi, u školu odlaze u 
Ivanec. Uz sufinanciranje glaz- 
bene škole Grad Lepoglava za 
potrebe glazbenog obrazovanja 
učenika financira i rad školskih 
tamburaških orkestara u Višnjici 
i Kamenici. 


KUBURAŠI GRADONAČELNIKU 
“UZELI MJERU" 


- U ovoj ćemo godini nastaviti s 
njegovanjem i održavanjem starih 
običaja, poticati članove udruge 
i ostale mještane na društvenu 
aktivnost te promovirati kubu- 
raštvo u turističke svrhe — ista- 
knuo je predsjednik Kuburaške 
udruge «Prva kubura» iz Višnji- 
ce, Tomica Zgrebec na Skupštini 
Udruge održane krajem ožujka 
u Višnjici. Osnovana prije dvije 
godine, Udruga danas okuplja 39 
kuburaša koji su, ne samo na po- 
dručju Grada Lepoglave već i na 
području mnogih drugih općina i 
gradova, u protekloj godini služ- 
beno nastupili 35 puta. Tom su im 


prilikom kod opaljenja, a bilo ih je 
više od 400, kubure zatajile samo 
6 puta. 


Uz goste iz kuburaških udruga 
iz Maruševca, Svetog Petra, Ko- 
privnice i Slovenije, i predstav- 
nike višnjičkih udruga, skupštini 
je nazočio i gradonačelnik Grada 
Lepoglave Marijan Skvarić kojem 
su kuburaši, u znak zahvale za 
pruženu potporu, poklonili kubu- 
rašku odoru na kojoj im je grado- 
načelnik zahvalio uz opasku da su 
višnjički kuburaši među rijetkima 
koji su njemu, kao gradonačelni- 
ku, uspjeli uzeti mjeru. 


Uskrsna izložba u TCIC 


Uz uskrsne blagdane, ove su 
se godine u Lepoglavi po prvi 
puta okupili lepoglavski znani 
i neznani umjetnici, i javnosti 
predstavili svoje rukotvorine, 
pisanice, ukrase, vez i prava 
mala umjetnička djela s motivi- 
ma vezanim uz najveći kršćanski 
blagdan, Uskrs. 


U prostorima TCIC-a izložbu je 
priredilo Turističko društvo Le- 
poglava, a svoje radove izložili 
su lepoglavski mališani, polazni- 
ci Dječjeg vrtića Lepoglava, uče- 
nici osnovnih škola iz Lepogla- 
ve, Kamenice i Višnjice, članovi 
Udruge “Fiolica“, članice Ženske 


Radost Uskrsa 


inicijative HNS-a iz Lepoglave, 
članice lepoglavske podružnice 
Foruma žena SDP-a, te lepoglav- 
ski umjetnici Dragutin Jamnić, 
Snježana Varović, Ružica Kučar, 
Barica Vuk, Vera Basarić, Slavko 
Bunić i Martin Zrinski. 


Da su ovakve manifestacije 
itekako dobrodošle, potvrđuje 
više od tisuću posjetitelja koji 
su razgledali izložbu u tjedan 
dana njenog postava. Stoga je 
organizator, Turističko društvo 
Lepoglava, najavio organizaciju 
takve izložbe i dogodine. 

Titule najsportaša Grada Lepoglave pripate nogometašima 


Na početku svake godine 
zbrajaju se športski rezultati i 
biraju najbolji športaši i šport- 
ski kolektivi u godini koja je 
završila. To je učinila i Zajed- 
nica športskih udruga Grada 
Lepoglave i odabrala najbolje 
športaše za 2008. godinu te im 
uručila priznanja na svečanosti 
organiziranoj za tu prigodu. 

U prestižnoj kategoriji za 
najboljeg je sportaša Grada Le- 

poglave u 2008. godini izabran 
Dominik Božak, član Nogomet- 
nog kluba Lepoglava. Laskavu 
titulu Dominik je zaslužio izvr- 
snim sportskim rezultatima po- 
stignutim u 2008. godini. Iako 
još junior, protekle je godine, 
osim 20 utakmica u juniorskoj 
kategoriji, odigrao i 40 utakmi- 
ca za seniore i postigao preko 
50 golova, postavši tako jedan 
od nositelja kvalitete i zalog 


sila; 


dobrih rezultata kluba. Sve to 
Dominik je postigao zahvalju- 
jući svojem talentu, ali i preda- 
nom radu na treninzima s kojih 
gotovo da i nije izostajao. 


Još jedna prestižna titula, 
ona za najbolju športsku ekipu 
u 2008. godini, pripala je nogo- 
metašima. Dobilajuje pionirska 
momčad NK Lepoglave. Riječ je 
o ekipi koja je protekle godine u 
26 prvenstvenih utakmica Prve 
županijske pionirske nogomet- 
ne lige zabilježila 26 pobjeda. 
Dodaju li se tom nevjerojatnom 
rezultatu i prijašnje pobjede, 
pobjedonosni niz iznosi 36 uza- 
stopnih pobjeda. Naravno da je 
to rezultiralo i prvim mjestom 
na prvenstvenoj ljestvici. Sve 
to ostvarili su sljedeći igrači: 
Matija Žuliček, Filip Štefanek, 
Ivan Josipović, Mihael Bračko, 
Marin Šprem, Marko Loparić, Kri- 
stijan Županić, Vedran Skvarić, 
Ivan Vresk, Nikola Migač, Jurica 
Smontara, Matija Kušenić, Niko- 
la Šumiga, David Posnjak, Dino 
Galić i Mario Varga. I u novoj se- 
zoni pioniri Lepoglave nastav- 


ljaju s odličnim rezultatima. S 
nekoliko novih igrača dosad su 
ubilježili 19 pobjeda i samo je- 
dan poraz. Stoga se nalaze na 


vodećoj poziciji prvenstvene 
ljestvice. Uspjesi pionira NK Le- 
poglave plod su talenta i rada i 
mladih nogometaša i njihovog 
trenera Milana Tvaroga. 


Nažalost, zbog neobjavljenih 
kandidatura, za proteklu godinu 
nije birana najšportašica i naj- 
bolja ženska ekipa Grada Lepo- 
glave. Međutim priznanja su do- 
bili perspektivni mladi športaši 

koji su svojim radom, rezultati- 
ma i ponašanjem najzapaženiji 
u svojim dobnim kategorijama. 
Dobili su ih Una Protić iz Karate 
kluba Lepoglava, Darijo Milec, 
David Naglaš i Bojan Migač iz 
Rukometnog kluba Concordia te 
Emanuel Škvarić i Marko Lopa- 
rić, članovi Nogometnog kluba 
Lepoglava. 


Zajednica športskih udruga 
Grada Lepoglave dodijelila je 
Josipu Uršaniću iz Nogometnog 
kluba Lepoglava priznanje Za- 
služni sportski djelatnik. 


MAL - GAL OBRANIO NASLOV 


Nakon dvadeset i jednog tur- 
nirskog dana pobjedom momča- 
di Mal — Gal iz Krapine završeno 
je ovogodišnje, peto po redu, iz- 
danje otvorenog zimskog turni- 
ra u malom nogometu «ITD Kar- 
lovačko kup Lepoglava 2009.» 
koji je i ove godine, uz potporu 
Grada Lepoglave, organizirala 
Zajednica športskih udruga Gra- 
da Lepoglave. 


Od 80 momčadi koje su sudje- 
lovale na turniru, razigravanjem 
po skupinama te kroz utakmice 
šesnaestine, osmine i četvrtine 
finala, u samu su se završni- 
cu plasirale četiri: krapinska 
momčad “Mal Gal građevinar- 
stvo", “Niskogradnja Veverec“ 
iz Oroslavlja, “Udruga za sport i 
rekreaciju Cvetlin" i “Fotex Au- 
toškola Crnković“ iz Varaždina. 
U prvom polufinalnom susretu, 
igranom vikend prije samog fi- 
nala, “Niskogradnja Veverec" s 
rezultatom 6:5 svladala je “Fo- 
tex Autoškolu Crnković". Istog 
dana u finale se plasirala i mom- 
čad “Mal Gal građevinarstvo“ 
svladavši sa 7:2 “USR Cvetlin“. 


Veliki dan finala igra- 
nog 21. veljače, revijalnom su 
utakmicom otvorile nogometa- 
šice ženskih nogometnih klu- 
bova Lepoglave i Cestice, nakon 
čega je uslijedila utakmica za 
3. mjesto u kojoj je “Udruga 
za sport i rekreaciju Cvetlin“ s 
rezultatom 4:2 svladala “Fotex 


Auto školu Crnković“. 


I nakon 159 odigranih uta- 
kmica uslijedio je finalni susret 
u kojem su se sastali “Mal Gal 
građevinarstvo“ i “Niskograd- 
nje Veverec“", za koju nije moglo 
nastupiti nekoliko zvučnih ma- 
lonogometnih imena. S druge 
strane, za “Mal — Gal građevi- 
narstvo“ igrala je većina igrača 
“Nacionala“, pobjednika zagre- 
bačke “Kutije šibica“ i prvopla- 
sirane momčadi prvenstva Hr- 
vatske, među kojom i brazilsko 
pojačanje, Sergino. I upravo je 
Brazilac već u 2. minuti izbo- 
rio prekršaj iz kojeg krapinska 
momčad dolazi u vodstvo. Stri- 
jelac je bio Korab Morina. Ubrzo 
nakon toga, u 9. i 16. minuti, s 
dva pogotka Danijela Novaka 
“Mal - Gal" povećava vodstvo 
na 3:0. Momčad “Niskogradnje 
Veverec“ uspjela je u 38. minuti 
preko Siniše Odorjana smanjiti 
na 3:1, ali bilo je to sve. S još 
dva pogotka, trećim Danijela 
Novaka u 41. i Igora Leskovara 
u 44. minuti, igrači “Mal — Gal 
građevinarstva“ utakmicu su 
mirno priveli kraju i obranili 
prošlogodišnji naslov. Konačan 
rezultat bio je 5:1. 


Pobjedniku turnira, uz 


20.000,00 kuna, pripao je i veliki 
prijelazni pehar koji je kapetanu 
momčadi uručio gradonačelnik 
Marijan Škvarić. Pehare i novča- 
ne nagrade u visini od 7.000,00 


odnosno 5.000,00 kuna iz ruku 
predsjednika Gradskog vijeća 
Roberta Mačeka i predstavnika 
sponzora Karlovačke pivovare, 
primili su voditelji “Niskograd- 
nja Veverec“ i “Udruga za sport 
i rekreaciju Cvetlin“, drugopla- 
sirane i trećeplasirane momčadi 
turnira. 

Proglašeni su i najbo- 
lji pojedinci. Najboljim igra- 
čem turnira proglašen je Korab 
Morina iz momčadi osvajača 
turnira. Prvi strijelac turnira s 
11 postignutih golova je Saša 
Kranjčec iz momčadi Aso Ponos. 
Najboljim je golmanom progla- 
šen Mario Švigir iz pobjedničke 
momčadi iz koje je i Danijel No- 
vak najbolji igrač finala u kojem 
je postigao tri gola. Nagradu za 
far play primila je momčad “Co- 
jones“. 

Prema riječima sudio- 
nika, ovogodišnje izdanje zim- 
skog turnira u malom nogometu 
“ITD Karlovačko kup Lepoglava 
2009." zaslužuje sve pohvale. 
Potvrdio je to i Stjepan Mara- 
vić, voditelj momčadi “Mal - Gal 
građevinarstvo“ koji je organi- 
zatora pohvalio za odlično or- 
ganizirani turnir, a lepoglavsku 
publiku za korektnost. 


Turnirom su zadovoljni i or- 
ganizatori, a Damir Kužir je ista- 
knuo: “Postavljanjem visokog 
standarda i njegovim ispunjava- 
njem, što su potvrdili 1 sudionici 
turnira, napravili smo kvalitetan 
iskorak u odnosu na prošlu go- 
dinu. Zadovoljan organizacijom, 
veliki je broj momčadi najavio 
dolazak i iduće godine. Upravo 
zahvaljujući dobroj organizaciji, 
turnir je postao prepoznatljiv ne 
samo u Varaždinskoj županiji već 
u cijelom sjeverozapadnom djelu 
Hrvatske. “ 


Sa završetkom ovogo- 
dišnjeg izdanja lepoglavskog 
zimskog malonogometnog 
turnira, okončana je još jedna 
uspješno organizirana sportska 
priredba u Lepoglavi. 


Lepoglava domaćin 
svjetskog prvenstva 


Svjetska parajedriličarska 
elita uskoro će stići u Hrvatsku 
da bi sudjelovala na Svjetskom 
prvenstvu u preciznom slijeta- 
nju parajedrilicom. Ono će se 
od 20. do 27. lipnja održati na 
području gradova Lepoglave i 
Ivanca te općine Bednja. Prema 
najavama organizatora prven- 
stva, Hrvatskog zrakoplovnog 
saveza, Kluba padobranskog je- 
drenja ,Let“ iz Ivanca i Kluba 
padobranskog jedrenja ,Kolibri“ 
iz Cvetlina, očekuje se dola- 
zak natjecatelja iz Ujedinjenog 
Kraljevstva, SAD-a, Japan - a, 
Indonezije, Kine, Češke, Nizo- 
zemske, Litve, Slovenije, Srbije, 
Crne Gore, Makedonije, Mađar- 
ske, Bugarske, Austrije, Italije, 
Ujedinjenih Arapskih Emirata, 
Rusije, Turske, Grčke i naravno 
Hrvatske. Oni će se za svjetsku 
titulu boriti startajući s poleti- 
šta na Ravnoj gori i Ivančici. 

Potporu, prije svega finan- 
cijsku, < održavanju Svjetskog 
prvenstva, koje će ujedno biti 
promocija = parajedriličarskog 
sporta te vrijednosti i ljepota 
ovog kraja, dali su i Grad Le- 
poglava, Grad Ivanec, Općina 
Bednja, Varaždinska županija 
te Turistička zajednica Sjeverno 
Zagorje i Turistička zajednica 
Varaždinske županije. Prvenstvo 
je podržao i Hrvatski olimpijski 


odbor koji je također prepoza- 
no važnost prvenstva za daljnji 
razvoj ovog športa u Republici 
Hrvatskoj kao i za promociju 
vrijednosti i ljepota Republike 
Hrvatske u svijetu. Iako je od 
izlaženja ovog broja Lepoglav- 
skog lista do početka prvenstva 
ostalo pedesetak dana, prema 
riječima organizatora prvenstva 
pripreme se privode kraju. One 
su počele 2006. godine kada je 
između organizatora prvenstva 
i Svjetske zrakoplovne organi- 
zacije zaključen ugovor o orga- 
nizaciji prvenstva. U okviru tih 
priprema, u suradnji s lokalnim 
samoupravama među kojima i 
Gradom Lepoglavom, na područ- 
ju Ravne gore uređeno je više 
od 10 kilometara prilaznih cesta 
koje vode do južnog i sjevernog 
poletišta tako da je prilaz do 
njih moguć i osobnim automo- 
bilom. 


Generalnu probu za održava- 
nje ovog natjecanja organiza- 
tori su uspješno odradili prošle 
godine organiziravši na istom 
mjestu Predsvjetsko prvenstvo u 
preciznom slijetanju parajedrili- 
com. Bilo je to do dosad najveće 
parajedriličarsko natjecanje u 
Republici Hrvatskoj. Time je po- 
tvrđena spremnost organizatora 
za Svjetsko prvenstvo. 

Dan planeta Zemlje, 22. travnja 


Stotinjak planinara, zalju- 
bljenika u prirodu, prirodoslo- 
vaca, geologa i ekologa, okupi- 
lo se uz Dan planeta Zemlje na 
Gaveznici. Njenim službenim 
otvorenjem obilježen je ovaj 
ekolozima izuzetno značajan 
dan. Toga je dana zapravo jav- 
nosti predstavljen geolokalitet 
koji je još u ožujku 1998. godi- 
ne zaštićen Zakonom o zaštiti 
prirode, odnosno proglašen 
šestim geološkim spomenikom 
prirode u Hrvatskoj. 


Područje Gaveznica-Kameni 
vrh široj je javnosti poznato 
kao nalazište poludragoga ka- 
mena ahata te kao jedini saču- 
vani fosilni vulkan u Hrvatskoj. 
Tu je nekada, pedesetak godina, 
od 1923. do 1967. godine u da- 
nas napuštenom kamenolomu, 
otkopavan tehnički kamen an- 
dezit. Po otkopavanju je ostalo 
grotlo elipsastog oblika dužine 
200 metara i širine 150 metara, 
okruženo stijenama visine do 
20 metara. Dobiveni ravnjak 
zapravo je vulkanski dimnjak. 
Područje je ujedno i arheološko 


nalazište, budući da su na ne- 
kadašnjem brežuljku Kamenog 
vrha (na nadmorskoj visini 373 
metra), nađeni ostatci pretpo- 
vijesnoga naselja. Oni su zbog 
eksploatacije kamena većim di- 
jelom uništeni. 


Program uređenja, zaštite i 
prezentacije geolokaliteta Ga- 
veznica-Kameni vrh, u protekle 
je dvije godine, zahvaljujući 
sredstvima Grada Ivanca i do- 


naciji tvrtke INA, provela Javna 
ustanova za upravljanje zašti- 
ćenim prirodnim vrijednostima 
na području Varaždinske župa- 
nije. U protekle dvije godine, 
tijekom provođenja projekta, 
uređen je prilazni put, saniran 
osnovni ravnjak, uređen plato 
za posjetitelje te ulazni dio. 
Znanstveno-popularna prezen- 
tacija lokaliteta, odnosno pred- 
stavljanje geološkog stupa, ra- 


zglednog kamenog mobilijara, 
pet informativno-edukativnih 
ploča te izrada popratne bro- 
šure, provedeni su zahvaljujući 
suradnji sa strukovnom udru- 
gom ProGEO Hrvatska . 


Geolokalitet Gaveznica — Ka- 
meni vrh, u nazočnosti brojnih 
gostiju i posjetitelja, među ko- 
jima su bili i dožupan Varaždin- 
ske županije Miljenko Ernoić, 
ravnatelj Državnog zvoda za za- 
štitu prirode Davorin Marković 
i voditeljica Uprave za zaštitu 
prirode pri Ministarstvu Kulture 


RH Marija Brajković, svečano su 
otvorili gradonačelnik Lepogla- 
ve Marijan Škvarić i ravnateljica 
Javne ustanove za upravljanje 
zaštićenim prirodnim vrijedno- 
stima na području Varaždisnke 
županije Alenka Car. 


Svečanim otvorenjem Geološ- 
ki lokalitet Gaveznica — Kameni 
vrh, predstavljen je javnosti, 
a grad Lepoglava dobio je još 
jedan izuzetno primamljiv turi- 
stički lokalitet. 


Predstavljen projekt SPORTSKO REKREACIJSKOG CENTRA 


Iako zapušten, objekt Sport- 
sko rekreacijskog centra u Le- 
poglavi, zajedno s postojećim 
sportskim terenima, veliki je 
potencijal za razvoj, prije svega 
sportskog, ali i drugih vidova 
turizma na području Grada Le- 
poglave. Uz to, nije zanemariv 
ni njegov gospodarski poten- 
cijal. Znaju to i lepoglavski 
sportski i turistički radnici, kao 
i gradska tijela. Tako je pokre- 
nut projekt Sportsko rekreacij- 
ski centar. Za početak izrađeno 
je idejno rješenje koje donosi 
izgled i sadržaje koje će objekt 


nuditi budućim korisnicima. 
Riječ je o smještajnom kapaci- 
tetu za otprilike 60 ljudi, mo- 
dernoj  višetračnoj  kuglačkoj 
stazi, restoranu, svlačionicama 
i prostorima za rad klubova. Tu 
su i vanjski sportski tereni koji 
pružaju mogućnost provođenja 
raznih sportskih aktivnosti. S 
idejnim rješenjem i s jasnom 
vizijom budućeg centra, krenut 
će se u traženje partnera koji bi 
pronašao svoj interes i zajedno 
s Gradom Lepoglavom pokrenuo 
i realizirao projekt vrijedan oko 
20 milijuna kuna. U viziji razvo- 


ja predviđeno je da Sportsko re- 
kreacijski centar postane kamp 
za pripreme mlađih sportaša, 
prije svega mladih nogometnih 
muških i ženskih reprezentacija, 
ali i ostalih sportaša. Potenci- 
jalni partneri, s kojima će se kre- 
nuti u razgovore, su i Hrvatski 
olimpijski odbor i Hrvatski no- 
gometni savez. Centar će biti na 
raspolaganju i domaćim sporta- 
šima te svim žiteljima s područja 
grada Lepoglave i ove regije. Da 
bi sadržajno postao potpuniji, u 
planovima za budućnost nalazi 
se i izgradnja bazena. 


NOVČANE POTPORE ZA NAJMLAĐE 


Dvadeset i troje novorođene 
djece s područja grada, odno- 
sno njihovi roditelji, primili su 
na prigodnoj svečanosti orga- 
niziranoj u gradskoj vijećnici u 
Lepoglavi, jednokratnu novčanu 
potporu kojom Grad Lepogla- 
va pomaže obiteljima koje su 
posljednjih pola godine dobile 
prinove. Riječ je o jednokratnoj 
potpori čiji iznos ovisi o tome 
da li je riječ o prvom, drugom ili 
trećem djetetu. Tako su roditelji 
kojima se rodilo prvo dijete do- 
bili novčanu potporu od tisuću 
kuna, za drugo rođeno dijete 
potpora je iznosila tisuću i pet- 
sto kuna dok je obiteljima koji- 
ma se rodilo treće ili više djece 
uručena potpora od dvije tisuće 
kuna. Ukupno je riječ o iznosu 
od 35 tisuća kuna gradskog pro- 
računa u okviru kojeg je za ovu 
godinu za isplate potpora novo- 
rođenoj djeci osigurana značaj- 
na sredstva. 


Na susretu organiziranom 
ovim povodom, sretnim rodite- 
ljima potpore su uručili grado- 
načelnik Marijan Skvarić i pred- 
sjednik Gradskog vijeća Robert 
Maček koji su iskoristili priliku 
i čestitali roditeljima na njiho- 
vim prinova. Napomenuli su i 
kako su djeca budućnost Grada i 


kako se sve, što se na njegovom 
području radi, radi upravo zbog 
njih. Pozvali su tom prilikom 
roditelje da iskoriste i druge 
vidove pomoći koje Grad pruža 
najmlađima, prije svega moguć- 
nost da se temeljem propisanog 
recepta financira nabavka hrane 
za djecu u dobi do 6 mjeseci. 


pr rez 


/ 


jesteliznali... 


August Šenoa i 
“Fratarska oporuka" 


August Šenoa napisao je tri pavlinske povje- 
stice koje su vezane uz život i likove pavlinsko- 


ga reda. 


To su “Opat i žetelica“ 
Najpoznatija među nji- 


“Fratarska oporuka". 


, “Biskup Borković" i 


ma je upravo “Fratarska oporuka“, a radnja se 
odvija u Lepoglavi u vrijeme ukinuća pavlin- 


skoga reda. 


Izvor: www.lepoglava-turizam.hr 


